
  REGULAMENT
    al serviciului de alimentare cu apă în comuna Păulești

        CAP. I - DISPOZIŢII GENERALE

ART. 1 -  Aria de aplicare
(1) Prezentul regulament este elaborat în conformitate cu prevederile Legii nr.51/2006  privind serviciile comunitare de utilitate publică, republicată cu modificările și completările ulterioare, ale Legii nr.241/2006 a serviciului de alimentare cu apă şi de canalizare, republicată, cu  modificările şi completările ulterioare și ale Ordinului nr.88/02.03.2007 al Președintelui A.N.R.S.C. pentru aprobarea regulamentului- cadru al serviciului de alimentare cu apă şi de canalizare.
(2) Prevederile prezentului regulament se aplică serviciului public de alimentare cu apă  din comuna Păulești, denumit în continuare serviciul de alimentare cu apă.
(3) Prezentul regulament stabileşte cadrul normativ local, privind organizarea și funcţionarea serviciului de alimentare cu apă , definind condiţiile şi modalităţile ce trebuie îndeplinite pentru asigurarea serviciului, precum şi relaţiile dintre APĂ- CANAL PĂULEȘTI   S.R.L. în calitate de operator şi utilizatorii acestor servicii.
(4) Prevederile regulamentului se aplică, de asemenea, la proiectarea, executarea, recepţionarea, exploatarea şi întreţinerea instalaţiilor din sistemul public de alimentare cu apă .
(4) APĂ- CANAL PĂULEȘTI S.R.L. în calitate de operator, precum și utilizatorii acestor servicii se vor conforma prevederilor prezentului regulament al serviciului de alimentare cu apă  elaborat şi aprobat de Consiliul Local al comunei Păulești.
ART. 2 – Noțiuni
În sensul prezentului regulament, noţiunile de mai jos se definesc după cum urmează:

  	2.1. apă potabilă - apă care îndeplineşte indicatorii de potabilitate prevăzuţi de legislaţia în vigoare;
2.1. autoritate de reglementare competentă - Autoritatea Naţională de Reglementare pentru Serviciile Comunitare de Utilităţi Publice - denumită în continuare A.N.R.S.C.;
2.2. acces la reţea - dreptul utilizatorului serviciilor de alimentare cu apă şi/sau de canalizare de a se branşa/racorda şi de a folosi, în condiţiile legii și prezentului regulament reţelele de distribuţie/colectare;
2.3. acord de furnizare - documentul scris, emis de operator, care stabileşte condiţiile de furnizare pentru utilizator şi defineşte parametrii cantitativi şi calitativi ai serviciului la branşamentul utilizatorului şi prin care operatorul se angajează să furnizeze serviciul de alimentare cu apă;
2.4. aviz de branşare/racordare - documentul scris, emis de operatorul serviciului de alimentare cu apă şi de canalizare, prin care se stabilesc condiţiile tehnice cu privire la proiectarea, amplasarea şi execuţia branşamentelor de apă, respectiv a racordurilor de canalizare, şi prin care se stabileşte punctul de delimitare dintre reţelele publice şi instalaţiile de utilizare;
2.5. acord de preluare - documentul scris, emis de operatorul serviciului de canalizare pentru utilizator, prin care acesta se angajează să presteze serviciul de canalizare şi care defineşte condiţiile şi parametrii cantitativi şi calitativi ai apelor uzate menajere şi/sau industriale preluate la canalizarea publică;
2.6. aducțiune – totaliattea construcțiilor și instațațiilor cu ajutorul cărora apa este transportată de la sursă la rezervoarele de înmagazinare;
2.7. branşament de apă - partea din reţeaua de alimentare cu apă, care asigură legătura dintre reţeaua publică de distribuţie şi reţeaua interioară a unei incinte sau a unei clădiri;
2.7.1 branșamentul deservește un singur utilizator. În cazuri bine justificate și atunci când condițiile tehnice nu permit altă soluție se poate admite alimentarea mai multor utulizatori prin același branșament;
2.7.2 branșamentul, până la contor, inclusiv contorul, aparțin rețelei publice de distribuție, indiferent de modul de finațare a a execuției.
2.8. branșament/racord clandestin – branșament/racord realizat fără avizul operatorului; 
2.9. caracteristici tehnice - totalitatea datelor şi elementelor de natură tehnică, referitoare la o instalaţie;
2.10. cămin de branşament - construcţie care adăposteşte contorul de branşament, cu montajul aferent acestuia;
2.10.1. amplasamentul căminului de branșament se stabilește în punctul de delimitare al instalațiilor la limita de proprietate a utilizatorului;
2.11. cămin de racord – construcție, plasată pe domeniul public sau privat, folosită pentru controlul și întreținerea racordului, fiind vizibilă și accesibilă reprezentanților operatorului;
2.12. consum fraudulos – consumul de apă neînregistrat de aparatul de măsură, datorită unor cauze de genul: distrugerea/deteriorarea contorului de branșament, ruperea intenționată a sigiliilor, demontarea neautorizată a contorului de branșament, montarea neconformă (inversă) a contorului de branșament, legarea instalațiilor interioare de utilizare a apei la rețeaua publică de distribuție a apei, în mod direct, prin ocolirea contorului de branșament, orice alte metode de evitare a înregistrării consumului de apă realizat de utilizator;
2.13. contor de branşament - aparatul de măsurare a cantităţii de apă consumată de utilizator, care se montează pe branşament între două vane-robinete, la limita proprietăţii utilizatorului; contorul este ultima componentă a reţelei publice de distribuţie în sensul de curgere a apei, fiind utilizat la determinarea cantităţii de apă consumată, în vederea facturării.
2.14. contor de reţea - aparatul de măsurare a cantităţii de apă transportată dintr-o zonă în alta a reţelei publice. Contorul de reţea nu poate fi utilizat la determinarea şi facturarea cantităţii de apă consumată de unul sau mai mulţi utilizatori;
2.15. contract-cadru - reglementare cu caracter normativ, care stabileşte condiţiile minimale pentru relaţiile comerciale dintre operator şi utilizator;
2.16. domeniu public - totalitatea bunurilor mobile şi imobile dobândite potrivit legii, aflate în proprietatea publică a unităţilor administrativ-teritoriale, care, potrivit legii sau prin natura lor, sunt de folosinţă sau interes public local ori judeţean, declarate ca atare prin hotărâre a Consiliului Local Păulești şi care nu au fost declarate prin lege bunuri de uz sau de interes public naţional;
2.17. grad de asigurare în furnizare - nivel procentual de asigurare a debitului şi presiunii apei necesare utilizatorului într-un interval de timp, precizat în anexa la contractul de furnizare şi utilizare a serviciilor publice de alimentare cu apă şi de canalizare;
2.18. imobil - orice clădire sau teren, cu destinaţie social-culturală, administrativă, de producţie industrială, comercială, de prestări servicii sau de locuinţă, inclusiv terenul aferent, cu regim juridic dovedit. În cazul blocurilor de locuinţe, la care terenul aferent nu este delimitat, se consideră imobile toate acele blocuri care au adrese poştale distincte;
2.19. indicatori de performanţă generali - parametri ai serviciului de furnizare/prestare pentru care se stabilesc niveluri minime de calitate, urmărite la nivelul operatorilor;
2.20. indicatori de performanţă garantaţi - parametri ai serviciului de furnizare a căror niveluri minime de calitate se stabilesc şi pentru care sunt prevăzute penalizări în contractele de furnizare/prestare, în cazul nerealizării lor;
2.21. infrastructură tehnico-edilitară - ansamblul sistemelor de utilităţi publice destinate furnizării/prestării serviciilor de utilităţi publice; infrastructura tehnico-edilitară aparţine domeniului public sau privat al unităţilor administrativ-teritoriale şi este supusă regimului juridic al proprietăţii publice sau private, potrivit legii;
2.22. instalaţii interioare de apă - totalitatea instalaţiilor aflate în proprietatea sau în administrarea utilizatorului, amplasate după punctul de delimitare dintre reţeaua publică şi instalaţia interioară de utilizare a apei, şi care asigură transportul apei preluate din reţeaua publică la punctele de consum şi/sau la instalaţiile de utilizare;
2.23. licenţă - actul tehnic şi juridic emis de autoritatea de reglementare competentă prin care se recunoaşte calitatea de operator de servicii de utilităţi publice într-un domeniu reglementat, precum şi capacitatea şi dreptul de a furniza/presta un serviciu de utilităţi publice;
2.24. lichidarea avariilor - activitate cu caracter ocazional şi urgent prin care, în cazul apariţiei unor incidente care conduc sau pot conduce la pagube importante, se iau măsuri imediate pentru împiedicarea sau reducerea extinderii pagubelor, se determină, se înlătură cauzele care au condus la apariţia incidentului sau se asigură o funcţionare alternativă, se repară sau se înlocuieşte instalaţia, echipamentul, aparatul etc. deteriorat, se restabileşte funcţionarea în condiţii normale sau cu parametrii reduşi, până la terminarea lucrărilor necesare asigurării unei funcţionări normale;
2.25. operator - persoană juridică titulară a contractului de delegare de gestiune a serviciului de alimentare cu apă din comuna Păulești, care are competenţa şi capacitatea, recunoscute prin licenţă, de a furniza/presta, în condiţiile reglementărilor în vigoare, un serviciu comunitar de utilităţi publice şi care asigură nemijlocit administrarea şi exploatarea sistemului de utilităţi publice aferent acestuia. Operatorul serviciului de alimentare cu apă  din comuna Păulești este societatea comercială înfiinţată de Consiliul Local Păulești cu capital social al UAT Păulești – APĂ- CANAL PĂULEȘTI   S.R.L.;
2.26. pierdere tehnologică - pierdere aferentă proceselor tehnologice de transport, înmagazinare, tratare a apelor;
2.27. pierdere comercială – pierdere rezultată din cantitatea de apă consumată, dar neplătită de consumatori;
2.28. presiune de serviciu - presiunea ce trebuie asigurată de operator, în punctul de branşare, astfel încât să se asigure debitul normat de apă, la utilizatorul amplasat în poziţia cea mai dezavantajoasă;
2.29. preț/tarif – prețul/tariful stabilit, avizat de A.N.R.S.C., calculat pe baza regulilor din Metodologia de analiză cost-beneficiu pentru investițiile în infrastructura de apă și de canalizare finanșate prin fonduri publice acordate de la bugetul de stat și/sau fonduri nerambursabile, care să acopere costurile de operare ulterior finalizării investiîiei și o parte din costurile de amortizare a cheltuielilor de capital, ținând cont de nivelul acceptat al ratei de suportabilitate, calculată confor legii;
2.30. punct de delimitare - locul în care instalaţiile aflate în proprietatea sau în administrarea utilizatorului se branşează la instalaţiile aflate în proprietatea sau în administrarea operatorului furnizor/prestator de servicii. Punctul de delimitare asigură identificarea poziţiei de montare a dispozitivelor de măsurare-înregistrare a consumurilor, stabilirea apartenenţei instalaţiilor, ca şi precizarea drepturilor, respectiv a obligaţiilor ce revin părţilor cu privire la exploatarea, întreţinerea şi repararea acestora.  Punctul de delimitare se stabilește la distanța de max. 1-2 m față de limita de proprietate (domeniul public). Delimitarea dintre instalaţiile interioare de canalizare şi reţeaua publică de canalizare se face prin căminul de racord, care este prima componentă a reţelei publice, în sensul de curgere a apei uzate;
2.31. reţea publică de transport a apei - parte a sistemului public de alimentare cu apă, alcătuită din reţeaua de conducte cuprinsă între sursă şi reţeaua de distribuţie;
2.32. reţea publică de distribuţie a apei - parte a sistemului public de alimentare cu apă, alcătuită din reţeaua de conducte, armături şi construcţii anexe, care asigură distribuţia apei la doi ori la mai mulţi utilizatori independenţi;
2.33. secţiune de control - locul de unde se prelevează probe de apă în vederea analizelor de laborator, acest loc fiind:
- pentru apa potabilă şi industrială: căminul de branşament;
2.34. serviciu de alimentare cu apă  - totalitatea activităţilor de utilitate publică şi de interes economic şi social general efectuate în scopul captării, tratării, transportului, înmagazinării şi distribuirii apei potabile sau industriale tuturor utilizatorilor de pe teritoriul unei localităţi
2.35. serviciu de alimentare cu apă - totalitatea activităţilor necesare pentru:
- transportul apei potabile;
- înmagazinarea apei;
- distribuţia apei potabile;

2.36. sistem public de alimentare cu apă - ansamblul construcţiilor şi terenurilor, instalaţiilor tehnologice, echipamentelor funcţionale şi dotărilor specifice, prin care se realizează serviciul de alimentare cu apă. Sistemul public de alimentare cu apă cuprinde următoarele componente:
- aducţiuni;
- staţii de tratare;
- staţii de pompare, cu sau fără hidrofor;
- rezervoare de înmagazinare;
- reţele de transport şi distribuţie;
- branşamente, până la punctul de delimitare;
2.37. utilaj de bază - totalitatea aparatelor şi maşinilor necesare asigurării procesului tehnologic şi a căror oprire sau scoatere din funcţiune afectează sau poate afecta esenţial desfăşurarea activităţii;
2.38. utilizatori ai serviciului de alimentare cu apă - persoane fizice sau juridice care beneficiază, direct sau indirect, individual sau colectiv, de serviciile de utilităţi publice, în condiţiile legii.
ART. 3 - Principii
Elaborarea şi aprobarea regulamentelor serviciului de alimentare cu apă au fost făcute respectând următoarele principii: 
- securitatea serviciului; 
- tarifarea echitabilă;
- rentabilitatea, calitatea şi eficienţa serviciului;
- transparenţa şi responsabilitatea publică, incluzând consultarea cu patronatele, sindicatele, utilizatorii şi cu asociaţiile reprezentative ale acestora;
- continuitatea din punct de vedere cantitativ şi calitativ;
- adaptabilitatea la cerinţele utilizatorilor;
- accesibilitatea egală a utilizatorilor la serviciul public, pe baze contractuale;
[bookmark: A4]- respectarea reglementărilor specifice din domeniul gospodăririi apelor, protecţiei mediului şi sănătăţii populaţiei.
ART. 4 - Indicatori de performanță
(1) Serviciile prestate prin sistemele de alimentare cu apă  au drept scop asigurarea alimentării cu apă, pentru toţi utilizatorii de pe teritoriul localităţilor şi trebuie să îndeplinească la nivelul utilizatorilor, în punctele de delimitare/separare a instalaţiilor, parametrii tehnologici şi programele de furnizare stabilite în contractele de furnizare şi cerinţele indicatorilor de performanţă aprobate de autoritatea administraţiei publice locale.
[bookmark: A5](2) Propunerile de indicatori de performanţă ai serviciului de alimentare cu apă , rezultate din studiul efectuat în acest scop, vor fi supuse dezbaterii publice înaintea aprobării, având în vedere necesitatea asigurării alimentării cu apă de pe teritoriul localităţii.
(3) Indicatorii de performanță stabilesc condițiile pe care trebuie respectate de operator în vederea asigurării serviciului de alimentare cu apă şi de canalizare;
(4) Indicatorii de performanță asigură condițiile pe care trebuie să le îndeplinească serviciul de alimentare cu apă , avându-se în vedere:
a) continuitatea din punct de vedere cantitativ și calitativ;
b) adaptarea permanentă la cerințele utilizatorului;
c) excluderea oricărei discriminări privind accesul serviciul de alimentare cu apă şi de canalizare;
d) respectarea reglementărilor specifice din domeniul gospodăririi apelor și protecției mediului.
(5) Indicatorii de performanță pentru serviciului de alimentare cu apă :
a) branșarea/racordarea utilizatorilor la rețelele de alimentare cu apă ;
b) contractarea serviciului de alimentare cu apă :
c) măsurarea, facturarea și încasarea contravalorii serviciilor efectuate;
d) îndeplinirea prevederilor contractuale cu privire la caliatea serviciilor efectuate;
e) menținerea unor relații echitabile între furnizor și utilizator prin rezolvarea operativă și obiectivă a problemelor, cu respectarea drepturilor și obligațiilor ce revin fiecărei părți;
f) soluționarea reclamațiilor utilizatorilor referitoare la serviciul de alimentare cu apă şi de canalizare;
g) prestarea de servicii conexe serviciului de furnizare.
(6) În vederea urmăririi respectării indicatorilor de performanță, operatorul trebuie să asigure:
a) gestiunea serviciului de alimentare cu apă , conform hotărării de delegare de gestiune  și a contractului de delegare de gestiune;
b) evidența utilizatorilor;
c) înregistrarea actvităților privind citirea echipamentelor de măsurare, facturarea și încasarea serviciilor prestate;
d) înregistrarea reclamațiilor și sesizărilor utilizatorilor și soluționarea acestora;
e) accesul neîngrădit al autorității administrașiei publice locale, în conformitate cucompetențele  și atribuțiile legale ce le revin.
(6) Indicatorii de performanță minimali, generali și garantați pentru serviciul de alimentare cu apă sunt stabiliți în anexa nr.1 la prezentul regulament.
ART. 5 – Sistemul de alimentare apă
(1) Apa potabilă distribuită prin sistemele de alimentare cu apă este destinată satisfacerii cu prioritate a nevoilor gospodăreşti ale populaţiei, ale instituţiilor publice, ale operatorilor economici şi, după caz, pentru combaterea şi stingerea incendiilor.
(2) Apa potabilă distribuită utilizatorilor trebuie să îndeplinească, la branşamentele acestora, condiţiile de potabilitate şi parametrii de debit şi presiune prevăzute în normele tehnice şi reglementările legale în vigoare.
(3) Utilizarea apei potabile în alte scopuri decât cele menţionate la alin. (1) este permisă numai în măsura în care există disponibilităţi faţă de necesarul de apă potabilă al localităţilor, stabilit potrivit prescripţiilor tehnice în vigoare. 
(4) În cazul în care cerinţele de apă potabilă ale operatorilor economici nu pot fi acoperite integral, aceştia pot să îşi asigure alimentarea cu apă potabilă prin sisteme proprii, realizate şi exploatate în condiţiile legii; 
 (5) Apa industrială sau apa cu caracter nepotabil se poate asigura prin sisteme publice de alimentare cu apă industrială sau prin sisteme individuale realizate şi exploatate de agenţii economici.
[bookmark: A6](6) Se interzice orice legătură sau interconectare între sistemele de alimentare cu apă potabilă şi sistemele de alimentare cu apă industrială.
[bookmark: A7]ART. 6 – Măsurarea cantităților de apă 
(1) Măsurarea cantităţilor de apă preluate sau furnizate de operatori, prin intermediul sistemelor de alimentare cu apă, sub formă de apă potabilă este obligatorie. Aceasta se realizează prin montarea la nivelul punctului de delimitare/separare a instalaţiilor a echipamentelor de măsurare-înregistrare şi control, cu respectarea prevederilor specifice în domeniu, emise de autoritatea de reglementare competentă.
(2) Instalaţiile din amonte de punctul de delimitare aparţin sau sunt în administrarea operatorului, iar cele din aval aparţin sau sunt în administrarea utilizatorului, după caz. Noţiunile de amonte şi aval corespund sensului de curgere a apei în instalaţii, dinspre operator spre utilizator
[bookmark: A8](3) Până la montarea contoarelor, consumul facturat nu va depăşi consumul stabilit în regim pauşal prevăzut de actele normative în vigoare.
ART. 7 – Continuitatea activității serviciului de alimentare cu apă 
(1) Întreruperea alimentării cu apă  este permisă numai în cazuri prevăzute de lege sau de prezentul regulament, precum şi în cazurile de forţă majoră.
(2) Reţeaua de alimentare cu apă, inclusiv branşamentele, intră în obligaţiile de întreţinere şi reparaţie ale operatorului.
[bookmark: CII]
CAP. II - ORGANIZAREA ȘI FUNCȚIONAREA  SERVICIULUI DE ALIMENTARE CU APĂ 

SECȚIUNEA 1. Gestiunea serviciului de alimentare cu apă 

ART. 8 – Atribuții și competențe
Înființarea, organizarea, coordonarea, monitorizarea și controlul furnizării/prestării reglementate a serviciului de alimentare cu apă  din comuna Păulești intră în atribuțiile Consiliului Local Păulești, conform competențelor și atribuțiilor stabilite de legislația în vigoare.
ART.9 – Criterii de organizare a gestiunii serviciului
Gestiunea serviciului de alimentare cu apă este organizată la nivelul UAT după criteriul raportului cost/calitate optim pentru serviciile furnizate utilizatorilor și ținându-se seamă de mărimea, gradul de dezvoltare și particularitățile economico-socilae ale acesteia, de starea dotărilor și echipamentelor tehnico-edilitare existente și de posibilitățile de finațare aexploatării, întreținerii și dezvoltării acestora.
ART.10 – Atribuirea gestiunii
(1)Administrarea și gestionarea serviciului de alimentare cu apă , precum și administrarea și exploatarea sistemelor publice de alimentare cu apă din comuna Păulești se realizează pe baza unui contract de delegare de gestiune prin atribuire directă încheiat între Consiliul Local Păulești și APĂ CANAL PĂULEȘTI  S.R.L.
(2) Prezentul regulament face parte integrantă din contractul de delegare de gestiune.

SECȚIUNEA 2. Operatorul serviciului de alimentare cu apă 

ART.11 – Operatorul
            (1)Funcționarea, gestiunea administrarea și exploatarea sistemului de alimentare cu apă din comuna Păulești este asigurată de APĂ CANAL PĂULEȘTI  , care va fi operator licențiat clasa a 3-a A.N.R.S.C.
	(2) APĂ CANAL PĂULEȘTI , în calitate de operator, va ține evidențe distincte pentru fiecare activitate, având contabilitate separată pentru fiecare tip de serviciu.

	SECȚIUNEA 3. Utilizatorii serviciului de alimentare cu apă  

ART.12 - Utilizatorii
(1)Are calitatea de utilizator individual al serviciului de alimentare cu apă orice persoană fizică sau juridică ce deține, în caliate de proprietar ori drept de folosință dat de proprietar, un imobil având branșament propriu de apă potabilă/separare tehnică a branșamentului și/sau racordului propriu de canalizare și care beneficiază de serviciile operatorului pe bază de contract încheiat în nume propriu.
(2) Sunt considerați utilizatori individuali ai serviciului de alimentare cu apă  și persoanele fizice sau juridice din imobilele tip condomeniu care au executat, pe cheltuiala lor, branșamente proprii de apă potabilă/separări tehnice ale branșamentelor, în amonte de punctul de separație al condomeniului și au încheiat contracte individuale. Noțiunea de amonte corespunde sensului de curgere al apei în instalații, dinspre operator spre utilizator.
(3) Utilizatorii serviciului de alimentare cu apă pot fi:
a) operatori economici;
b) instituții publice;
c) utilizatori casnici individuali, persoane fizice.
ART.13 – Dreptul de acces și de utilizare a serviciului
(1) Dreptul de acces și de utilizare a serviciului de alimentare cu apă  este garantat tuturor utilizatorilor, în condițiile contractuale și cu respectarea prevederilor regulamentului serviciului.
(2) Branșamentele proprii de apă/separările tehnice ale branșamentelor, se execută în condițiile legii, cu aprobarea operatorului. Realizarea de branșamente de de apă fară aprobarea operatorului atrage răspunderea contravențională, administrativă sau penală, după caz, atât pentru utilizator, cât și pentru executantul lucrării.
(3) Pentru motive tehnice bine justificate de către utilizator sau operator și cu îndeplinirea condițiilor tehnice necesare se poate admite realizarea separării și contorizării mai multor utilizatori pe același branșament, la nivelul limitei de proprietate. Costurile pentru realizarea separării și contorizării vor fi suportate de utilizator.
 (4) Branșamentul propriu până la contor, inclusiv contorul, aparțin sistemului public de alimentare cu apă. Contorul de branșament propriu se amplasează în punctul de delimitare a instalațiilor din punct de vedere al proprietății, care reprezintă și locul efectiv de furnizare către utilizatorul individual.

CAP. III  - SIGURANŢA SERVICIULUI DE ALIMENTARE CU APĂ 

[bookmark: A9]SECŢIUNEA 1. Documentaţie tehnică

ART. 14 Dispoziții generale
(1) Prezentul regulament stabileşte documentaţia tehnică minimă necesară desfăşurării serviciului de alimentare cu apă .
(2) Regulamentul stabileşte documentele necesare exploatării, obligaţiile proiectantului de specialitate, ale unităţilor de execuţie cu privire la întocmirea, reactualizarea, păstrarea şi manipularea acestor documente.
(3) Detalierea prevederilor prezentului regulament privind modul de întocmire, păstrare şi reactualizare a evidenţei tehnice se va face prin instrucţiuni/proceduri de exploatare specifice principalelor tipuri de instalaţii.
[bookmark: A10](4) Personalul de conducere al operatorului răspunde de existenţa, corecta completare şi păstrare a documentaţiilor tehnice conform prevederilor prezentului regulament.
ART. 15 - Proiectare
[bookmark: A11]Proiectarea şi realizarea sistemelor de alimentare cu apă  sau a părţilor componente ale acestora se realizează în conformitate cu normativele şi prescripţiile tehnice de proiectare şi execuţie în vigoare, avizate de autorităţile competente, iar proiectul va ţine seama de reglementările în vigoare privind protecţia şi conservarea mediului.
ART. 16 – Documente
(1) APĂ CANAL PĂULEȘTI S.R.L. operator va deţine şi va actualiza următoarele documente:
a) actele de proprietate sau contractul prin care s-a făcut delegarea de gestiune;
b) planul cadastral al situaţiei terenurilor;
c) planurile generale cu amplasarea construcţiilor şi instalaţiilor aflate în exploatare, inclusiv cele subterane, aduse la zi, cu toate modificările sau completările;
d) planurile clădirilor sau ale construcţiilor speciale, având notate toate modificările sau completările la zi;
e) studiile, datele geologice, geotehnice şi hidrotehnice cu privire la terenurile pe care sunt amplasate lucrările aflate în exploatare sau conservare, precum şi cele privind gospodărirea apelor, cu avizele necesare;
f) cărţile tehnice ale construcţiilor;
g) documentaţia tehnică a utilajelor şi instalaţiilor şi, după caz, autorizaţiile de punere în funcţiune a acestora;
h) procese-verbale de constatare în timpul execuţiei şi planurile de execuţie ale părţilor de lucrări sau ale lucrărilor ascunse;
i) proiectele de execuţie ale lucrărilor, cuprinzând memoriile tehnice, breviarele de calcul, devizele pe obiecte, devizul general, planurile şi schemele instalaţiilor şi reţelelor etc.;
j) documentele de recepţie, preluare şi terminare a lucrărilor, cu:
- procese-verbale de măsurători cantitative de execuţie;
- procese-verbale de verificări şi probe, inclusiv probele de performanţă şi garanţie, buletinele de verificări, analiză şi încercări;
- procese-verbale de realizare a indicatorilor tehnico-economici;
- procese-verbale de punere în funcţiune;
- procese-verbale de dare în exploatare;
- lista echipamentelor montate în instalaţii, cu caracteristicile tehnice;
- procese-verbale de preluare ca mijloc fix, în care se consemnează rezolvarea neconformităţilor şi a remedierilor;
- documentele de aprobare a recepţiilor şi de predare în exploatare;
k) schemele de funcţionare a instalaţiilor, planurile de ansamblu, desenele de detaliu actualizate conform situaţiei de pe teren, planurile de ansamblu şi de detaliu ale fiecărui utilaj şi/sau ale fiecărei instalaţii, inclusiv planurile şi cataloagele pieselor de schimb;
l) instrucţiunile furnizorilor de echipament sau ale organizaţiei de montaj privind manipularea, exploatarea, întreţinerea şi repararea echipamentelor şi instalaţiilor, precum şi cărţile/fişele tehnice ale echipamentelor principale ale instalaţiilor;
m) normele generale şi specifice de protecţie a muncii, aferente fiecărui echipament, fiecărei instalaţii sau fiecărei activităţi;
n) planurile de dotare şi amplasare cu mijloace de stingere a incendiilor, planul de apărare a obiectivului în caz de incendiu, calamităţi sau alte situaţii excepţionale;
o) regulamentul de organizare şi funcţionare şi atribuţiile de serviciu pentru întreg personalul;
p) avizele şi autorizaţiile legale de funcţionare pentru clădiri, laboratoare, instalaţii de măsură, inclusiv cele de protecţie a mediului, obţinute în condiţiile legii;
q) inventarul instalaţiilor şi liniilor electrice conform instrucţiunilor în vigoare;
r) instrucţiuni privind accesul în incintă şi instalaţii;
s) documentele referitoare la instruirea, examinarea şi autorizarea personalului;
t) registre de control, de sesizări şi reclamaţii, de dare şi retragere din exploatare, de manevre, de admitere la lucru etc.;
[bookmark: A12]u) bilanţul cantităţilor de apă, conform proiectului, şi rezultatele bilanţurilor periodice întocmite conform prevederilor legale.
(2) Documentele puse la dispoziție de Primăria Râfov se vor păstra la sediul operatorului.
ART. 17 – Arhiva tehnică
 (1) Primăria Păulești în calitate de deţinătoare de instalaţii tehnologice din infrastructura tehnico-edilitară aferente serviciului de alimentare cu apă, precum şi operatorul care a primit în gestiune delegată aceste servicii au obligaţia să îşi organizeze o arhivă tehnică pentru păstrarea documentelor de bază prevăzute la art. 17, organizată astfel încât să poată fi găsit orice document cu uşurinţă.
(2) Pentru nevoile curente de exploatare se vor folosi numai copii de pe planurile, schemele şi documentele aflate în arhivă.
(3) Înstrăinarea sub orice formă a planurilor, schemelor sau documentelor aflate în arhivă este interzisă.
(4) La încheierea activităţii de operare, operatorul va preda pe bază de proces-verbal întreaga arhivă pe care şi-a constituit-o, fiind interzisă păstrarea de către acesta a vreunui document original sau copie.
(5) Fiecare document va avea anexat un borderou în care se vor menţiona: data întocmirii documentului, numărul de exemplare originale, calitatea celui care a întocmit documentul, numărul de copii executate, necesitatea copierii, numele, prenumele şi calitatea celui care a primit copii ale documentului, numărul de copii primite şi calitatea celui care a aprobat copierea, data fiecărei revizii sau actualizări, calitatea celui care a întocmit revizia/actualizarea şi calitatea celui care a aprobat, data de la care documentul revizuit/actualizat a intrat în vigoare.
[bookmark: A15]ART. 18 – Fișele tehnice ale echipamentelor
(1) Pentru toate echipamentele se vor întocmi fişe tehnice care vor conţine toate datele din proiect, din documentaţiile tehnice predate de furnizori sau de executanţi şi din datele de exploatare luate de pe teren certificate prin acte de recepţie care trebuie să confirme corespondenţa lor cu realitatea.
(2) Pe durata exploatării, în fişele tehnice se vor trece date privind:
a) incidentele sau avariile;
b) echipamentele care au fost afectate ca urmare a incidentului sau avariei;
c) incidentele sau avariile altor echipamente produse de incidentul sau avaria în cauză;
d) reparaţiile efectuate pentru înlăturarea incidentului/avariei;
e) costul reparaţiilor accidentale sau planificate;
f) lista de piese şi/sau subansambluri înlocuite cu ocazia reparaţiei accidentale sau planificate;
g) componenţa şi echipa care a efectuat reparaţia accidentală sau planificată, chiar în cazul în care reparaţia s-a executat de alt agent economic;
h) perioada cât a durat reparaţia, planificată sau accidentală;
i) comportarea în exploatare între două reparaţii planificate;
j) data scadentă şi tipul următoarei reparaţii planificate (lucrări de întreţinere curentă, revizii tehnice, reparaţii curente şi capitale);
k) data scadentă a următoarei verificări periodice;
l) buletinele de încercări periodice şi după reparaţii.
(3) Fişele tehnice se întocmesc pentru utilajele de bază, pentru fundaţiile acestora şi a echipamentelor, instalaţiile de legare la pământ, dispozitivele de protecţie şi pentru instalaţiile de comandă, teletransmisie şi telecomunicaţii.
(4) Separat de fişele tehnice, pentru utilajele de bază (echipament sau aparataj) se va ţine o evidenţă a lucrărilor de întreţinere curentă, revizii tehnice, reparaţii curente şi capitale.
[bookmark: A16]
ART. 19 – Instrucțiuni/proceduri tehnice interne
 (1) Instrucţiunile/procedurile tehnice interne pe baza cărora se realizează conducerea operativă a instalaţiilor trebuie să fie clare, exacte, să nu permită interpretări diferite pentru o aceeaşi situaţie, să fie concise şi să conţină date asupra echipamentului, metodelor pentru controlul stării acestuia, asupra regimului normal şi anormal de funcţionare şi asupra modului de acţionare pentru prevenirea incidentelor/avariilor.
(2) Instrucţiunile/procedurile tehnice interne trebuie să delimiteze exact îndatoririle personalului cu diferite specialităţi care concură la exploatarea, întreţinerea sau repararea echipamentului şi trebuie să cuprindă cel puţin:
a) îndatoririle, responsabilităţile şi competenţele personalului de deservire;
b) descrierea construcţiei şi funcţionării echipamentului, inclusiv scheme şi schiţe explicative;
c) reguli referitoare la deservirea echipamentelor în condiţiile unei exploatări normale (manevre de pornire/oprire, manevre în timpul exploatării, manevre de scoatere şi punere sub tensiune);
d) reguli privind controlul echipamentului în timpul funcţionării în exploatare normală;
e) parametrii normali, limită şi de avarie ai echipamentului;
f) reguli de prevenire şi lichidare a avariilor;
g) reguli de prevenire şi stingere a incendiilor;
h) reguli de anunţare şi adresare;
i) enumerarea funcţiilor/meseriilor pentru care este obligatorie însuşirea instrucţiunii/procedurii şi promovarea unui examen sau autorizarea;
j) măsuri pentru asigurarea protecţiei muncii și reguli PSI.
(3) Instrucţiunile/procedurile tehnice interne se semnează de coordonatorul locului de muncă şi sunt aprobate de persoana din cadrul personalului de conducere al operatorului desemnată în acest sens, menţionându-se data intrării în vigoare.
[bookmark: A18](4) Instrucţiunile/procedurile tehnice interne se revizuiesc anual sau ori de câte ori este nevoie. Modificările şi completările se aduc la cunoştinţă sub semnătură personalului obligat să le cunoască şi să aplice instrucţiunea/procedura respectivă.
 (5) Operatorul desfăşoară mai multe activităţi specifice serviciului de alimentare cu apă trebuie să elaboreze, să revizuiască şi să aplice instrucţiuni/proceduri tehnice interne.
(6) În vederea aplicării prevederilor alin. (5), operatorul va întocmi liste cu instrucţiunile/procedurile tehnice interne necesare, cu care vor fi dotate locurile de muncă. Lista instrucţiunilor/procedurilor tehnice interne va cuprinde, după caz, cel puţin:
a) instrucţiuni/proceduri tehnice interne generale;
b) instrucţiuni/proceduri tehnice interne pentru exploatarea instalaţiilor principale;
c) instrucţiuni/proceduri tehnice interne pentru principalele utilaje şi instalaţii auxiliare;
d) instrucţiuni/proceduri tehnice interne pentru executarea manevrelor curente;
e) instrucţiuni/proceduri tehnice interne pentru lichidarea avariilor;
f) instrucţiuni/proceduri tehnice interne pentru protecţii şi automatizări;
g) instrucţiuni/proceduri tehnice interne pentru executarea lucrărilor de întreţinere. 
(7) În instrucţiunile/procedurile tehnice interne vor fi descrise schema normală de funcţionare a fiecărui utilaj, instalaţie, echipament şi pentru fiecare construcţie, menţionându-se şi celelalte scheme admise de funcţionare a instalaţiei, diferite de cea normală, precum şi modul de trecere de la o schemă normală la una alternativă.
[bookmark: A20](8) Abaterile de la funcţionarea în schema normală de funcţionare se aprobă de conducerea tehnică a operatorului şi se consemnează în evidenţele de operare ale personalului de deservire şi de conducere operativă.
(9) Personalul de operare va întocmi zilnic situaţii cu datele de exploatare dacă acestea nu sunt înregistrate şi memorate prin intermediul unui sistem informatic. Datele memorate în sistemul informatic sau cele întocmite de personalul de operare reprezintă forma primară a evidenţei tehnice.
(10) Documentaţia operativă şi evidenţele tehnice trebuie examinate zilnic de personalul tehnic ierarhic superior, care va dispune măsurile necesare pentru eliminarea eventualelor defecte şi deranjamente constatate în funcţionarea instalaţiilor sau pentru creşterea eficienţei şi siguranţei în exploatare.
[bookmark: A21]
  SECŢIUNEA  2.  Îndatoririle personalului de operare

ART. 20 – Personalul de operare
(1) Personalul de operare se compune din toţi salariaţii care deservesc instalaţiile de alimentare cu apă , având ca sarcină de serviciu principală supravegherea funcţionării şi executarea de manevre în mod nemijlocit la un echipament, într-o instalaţie sau într-un ansamblu de instalaţii.
(2) Subordonarea pe linie de exploatare şi tehnico-administrativă, precum şi obligaţiile, drepturile şi responsabilităţile personalului de deservire se trec în fişa postului şi în regulamentele/procedurile tehnice interne.
(3) Locurile de muncă în care este necesară desfăşurarea activităţii se stabilesc de operator în procedurile proprii, în funcţie de: gradul de periculozitate a instalaţiilor şi a procesului tehnologic, gradul de automatizare a instalaţiilor, gradul de siguranţă necesar în asigurarea serviciului, necesitatea supravegherii instalaţiilor şi procesului tehnologic, existenţa teletransmisiei datelor şi a posibilităţilor de executare a manevrelor de la distanţă, posibilitatea intervenţiei rapide pentru prevenirea şi lichidarea incidentelor, avariilor şi incendiilor.
[bookmark: A22](4) În funcţie de condiţiile specifice de realizare a serviciului, operatorul poate stabili ca personalul să îşi îndeplinească atribuţiile de serviciu prin supravegherea mai multor instalaţii amplasate în locuri diferite.
(5) Principalele lucrări ce trebuie cuprinse în fişa postului personalului de deservire, privitor la exploatare şi execuţie operativă, constau în: supravegherea instalaţiilor, controlul curent al instalaţiilor, executarea de manevre,  lucrări de întreţinere periodică, lucrări de întreţinere neprogramate, lucrări de intervenţii accidentale.
(6) Lucrările de întreţinere periodice sunt cele prevăzute în instrucţiunile furnizorilor de echipamentele, regulamentele de exploatare tehnică şi în instrucţiunile/procedurile tehnice interne şi se execută, de regulă, fără oprirea utilajelor de bază.
[bookmark: A24](7) Lucrările de întreţinere curentă neprogramate se execută în scopul prevenirii sau eliminării deteriorărilor, avariilor sau incidentelor şi vor fi definite în fişa postului şi în instrucţiunile de exploatare.
ART. 21 – Supravegherea funcționării utilajelor
(1) În timpul prestării serviciului, personalul trebuie să menţină regimul cel mai sigur şi economic în funcţionarea instalaţiilor, în conformitate cu regulamentele de exploatare, instrucţiunile/procedurile tehnice interne, graficele/diagramele de regim şi dispoziţiile personalului ierarhic superior pe linie de exploatare sau tehnic-administrativă.
(2) Instalaţiile, echipamentele sau utilajele trebuie supravegheate conform sistemului de supraveghere stabilit, dacă este în funcţiune sau rezervă operaţională.
[bookmark: A25]
  SECŢIUNEA 3. Analiza şi evidenţa incidentelor şi avariilor

ART. 22 – Proceduri de analiză operativă
(1) În scopul creşterii siguranţei în funcţionare a serviciului de alimentare cu apă şi al continuităţii serviciului, operatorul vor întocmi proceduri de analiză operativă şi sistematică a evenimentelor nedorite care au loc în instalaţiile aparţinând sistemului de alimentare cu apă şi de canalizare, stabilindu-se măsuri privind creşterea fiabilităţii echipamentelor şi schemelor tehnologice, îmbunătăţirea activităţii de exploatare, întreţinere şi reparaţii şi creşterea nivelului de pregătire şi disciplină a personalului.
[bookmark: A26](2) Procedurile prevăzute la alin. (1) se vor întocmi pe baza prevederilor prezentului regulament-cadru şi vor fi aprobate de autoritatea administraţiei publice locale.
ART. 23 – Evenimente analizate
Evenimentele ce se analizează se referă, în principal, la:
a) defecţiuni curente;
b) deranjamente la staţii de tratare, reţele de transport şi de distribuţie a apei;
c) deranjamente la instalaţiile de colectare, de transport, la staţiile de epurare a apelor uzate şi la cele de tratare şi depozitare a nămolurilor;
d) incidente şi avarii;
e) abateri sistematice ale parametrilor apei distribuite;
f) limitări de consum impuse de anumite situaţii existente la un moment dat în sistem. 
(1) Defecţiunile curente sunt caracterizate ca o abatere de la starea normală sau ca o deficienţă a echipamentelor sau a instalaţiilor, care nu duce la oprirea acestora.
(2) Defecţiunile se constată de către personalul de operare, în timpul supravegherii şi controlului instalaţiilor, şi se remediază în conformitate cu procedurile aprobate.
(3) Deranjamentele din reţelele de transport şi distribuţie sunt acele defecţiuni care conduc la întreruperea serviciului către utilizatorii alimentaţi de la o ramură a reţelei de transport sau dintr-o reţea de distribuţie.
[bookmark: A28](5) Deranjamentele din staţiile de tratare sau de pompare constau în oprirea prin protecţie voită sau forţată a unui echipament sau instalaţie, care nu influenţează în mod direct producerea de apă potabilă, fiind caracteristice echipamentelor şi instalaţiilor anexă. Se consideră deranjament şi oprirea utilajelor auxiliare care a determinat intrarea automată în funcţiune a utilajului de rezervă.
ART. 24 – Incidente 
(1) Se consideră incidente următoarele evenimente:
a) declanşarea sau oprirea forţată a instalaţiilor indiferent de durată, dar care nu îndeplineşte condiţiile de avarie;
b) declanşarea sau oprirea forţată a utilajelor auxiliare, fără ca acestea să fie înlocuite prin anclanşarea automată a rezervei, care conduce la reducerea cantităţii de apă produsă, transportată sau furnizată;
c) reducerea cantităţii de apă potabilă şi/sau industrială disponibilă sau a parametrilor de livrare a acesteia ori a apelor uzate preluate, sub limitele stabilite prin reglementări, pe o durată mai mare de 60 de minute, ca urmare a defecţiunilor din instalaţiile proprii.
(2) Prin excepţie de la prevederile alin. (1) nu se consideră incidente următoarele evenimente:
a) ieşirea din funcţiune a unei instalaţii ca urmare a acţionării corecte a elementelor de protecţie şi automatizare, în cazul unor evenimente care au avut loc într-o altă instalaţie, ieşirea din funcţiune fiind consecinţa unui incident localizat şi înregistrat în acea instalaţie;
b) ieşirea din funcţiune sau scoaterea din exploatare a unei instalaţii sau părţi a acesteia, ca urmare a unor defecţiuni ce pot să apară în timpul încercărilor profilactice pe partea electrică sau de automatizări, corespunzătoare scopului acestora;
c) ieşirea din funcţiune a unei instalaţii auxiliare sau a unui element al acesteia, dacă a fost înlocuit automat cu rezerva, prin funcţionarea corectă a anclanşării automate a rezervei, şi nu a avut ca efect reducerea cantităţii de apă livrate utilizatorului sau preluării apelor uzate de la acesta;
d) scoaterea accidentală din funcţiune a unei instalaţii sau a unui element al acesteia în scopul eliminării unor defecţiuni, dacă a fost înlocuit cu rezerva şi nu a afectat alimentarea cu apă sau preluarea apelor uzate la/de la utilizatori;
e) scoaterea din exploatare în mod voit a unei instalaţii, pentru prevenirea unor eventuale accidente umane sau calamităţi;
[bookmark: A29]f) întreruperile sau reducerile în livrarea apei potabile convenite în scris cu utilizatorii care ar putea fi afectaţi.
ART. 25 – Avarii (1) Se consideră avarii următoarele evenimente:
a) întreruperea accidentală, totală sau parţială, a livrării apei potabile către utilizatori pentru o perioadă mai mare de 6 ore;
b) întreruperea accidentală, totală sau parţială, a livrării apei potabile sau industriale către operatorii economici pe o perioadă mai mare decât limitele prevăzute în contracte;
c) defectarea sau ieşirea accidentală din funcţiune a utilajelor auxiliare ori a unor instalaţii sau subansambluri din instalaţiile de producere a apei potabile sau industriale, care conduc la reducerea cantităţilor utilizabile cu mai mult de 30% pe o durată mai mare de 72 de ore;
d) defectarea sau ieşirea accidentală din funcţiune a unor instalaţii de producere sau transport al apei potabile sau industriale, indiferent de efectul asupra utilizatorilor, dacă fac ca acestea să rămână indisponibile pe o durată mai mare de 72 de ore;
e) defectarea sau ieşirea accidentală din funcţiune a instalaţiilor de producere şi transport al apei potabile şi industriale, care conduc la reducerea cantităţii livrate cu mai mult de 50% pe o durată mai mare de o oră.
[bookmark: A30](2) Dacă pe durata desfăşurării evenimentului, ca urmare a consecinţelor avute, acesta îşi schimbă categoria de încadrare, respectiv din incident devine avarie, evenimentul se va încadra pe toată durata desfăşurării lui în categoria avariei.
[bookmark: A31](3) Analiza avariei se efectuează imediat după producerea evenimentului respectiv de către factorii de răspundere ai operatorului, de regulă, împreună cu cei ai autorităţilor administraţiei publice locale.
ART. 26 – Analiza incidentelor și avariilor
(1) Analiza fiecărui incident sau a fiecărei avarii va trebui să aibă următorul conţinut:
a) locul şi momentul apariţiei incidentului sau avariei;
b) situaţia înainte de incident sau avarie, dacă se funcţiona sau nu în schemă obişnuită, cu indicarea abaterilor de la aceasta;
c) prilejul care a favorizat apariţia şi dezvoltarea evenimentelor;
d) descrierea cronologică a tuturor evenimentelor pe baza diagramelor, rapoartelor înregistrărilor computerizate şi declaraţiilor personalului;
e) manevrele efectuate de personal în timpul desfăşurării şi lichidării evenimentului;
f) situaţia funcţionării semnalizărilor, protecţiilor şi automatizărilor;
g) efectele produse asupra instalaţiilor, dacă a rezultat echipament deteriorat, cu descrierea deteriorării;
h) efectele asupra utilizatorilor, utilităţile nelivrate, durata de întrerupere, valoarea pagubelor estimate sau alte efecte;
i) stadiul verificărilor profilactice, reviziile şi reparaţiile pentru echipamentul sau protecţiile care nu au funcţionat corespunzător;
j) cauzele tehnice şi factorii care au provocat fiecare eveniment din succesiunea de evenimente;
k) modul de comportare a personalului cu ocazia evenimentului şi modul de respectare a instrucţiunilor;
l) influenţa schemei tehnologice sau de funcţionare în care sunt cuprinse instalaţiile afectate de incident sau avarie;
m) situaţia procedurilor/instrucţiunilor de exploatare şi reparaţii şi a cunoaşterii lor, cu menţionarea lipsurilor constatate şi a eventualelor încălcări ale celor existente;
[bookmark: A32]n) măsuri tehnice şi organizatorice de prevenire a unor evenimente asemănătoare, cu stabilirea termenelor şi responsabilităţilor.
(2) Analiza incidentelor şi avariilor trebuie finalizată în cel mult 5 zile de la lichidarea acestora.
(3) În cazul în care pentru lămurirea cauzelor şi consecinţelor sunt necesare probe, încercări, analize de laborator sau obţinerea unor date tehnice suplimentare, termenul de finalizare a analizei incidentului sau avariei va fi de 15 zile de la lichidarea acesteia.
(4) Rezultatele analizei incidentului sau avariei se consemnează într-un formular-tip denumit "fişă de incident", iar la exemplarul care rămâne la operator se vor anexa documentele primare legate de analiza evenimentului.
[bookmark: A35](5) Conţinutul minim al fişei de incident va fi în conformitate cu prevederile alin. 1.3.
ART. 27 – Analiza deteriorării echipamentelor
(1) Analiza deteriorării echipamentelor se face în scopul determinării indicatorilor de fiabilitate a acestora în condiţii de exploatare.
(2) Pentru evidenţierea deteriorărilor de echipament care au avut loc cu ocazia incidentelor sau avariilor, analiza se face concomitent cu analiza incidentului sau avariei pentru fiecare echipament în parte, rezultatele consemnându-se într-un formular-tip denumit "fişă pentru echipament deteriorat", care se anexează la fişa incidentului.
(3) Pentru evidenţierea deteriorării echipamentelor ca urmare a încercărilor profilactice, manipulării, reparaţiilor sau întreţinerii necorespunzătoare, neefectuării la timp a reparaţiilor sau reviziilor planificate, a scoaterii din funcţiune a acestor echipamente sau a instalaţiei din care fac parte şi care au fost înlocuite cu rezerva (indiferent de modul cum s-a făcut această înlocuire), care au avut loc în afara evenimentelor încadrate ca incidente sau avarii, operatorul va ţine o evidenţă separată pe tipuri de echipamente şi cauze.
(4) Evidenţierea defecţiunilor şi deteriorărilor se face şi în perioada de probe de garanţie şi punere în funcţiune după montare, înlocuire sau reparaţie capitală.
ART. 28 – Păstrarea evidenței
(1) Fişele de incidente şi de echipament deteriorat reprezintă documente primare pentru evidenţa statistică şi aprecierea realizării indicatorilor de performanţă.
(2) Păstrarea evidenţei se face la operator pe toată perioada cât acesta prestează/furnizează serviciul.
(3) La încheierea activităţii de operare se aplică prevederile art. 18 alin. (4).

[bookmark: A37]SECŢIUNEA 4. Asigurarea siguranţei de funcţionare a instalaţiilor

ART. 29-Proceduri
(1) Pentru creşterea siguranţei în funcţionare a serviciilor de alimentare cu apă  şi pentru continuitatea alimentării cu apă şi preluării apelor uzate, operatorul vor întocmi proceduri prin care se instituie reguli de efectuare a manevrelor în instalaţiile aparţinând sistemului de alimentare cu apă şi de canalizare.
[bookmark: A38](2) Procedurile prevăzute la alin. (1) se vor întocmi pe baza prevederilor prezentului regulament-cadru.
ART. 30 – Manevre
(1)Manevrele în instalaţii se execută pentru:
a) modificarea regimului de funcţionare a instalaţiilor sau ansamblului de instalaţii, fiind determinate de necesităţile obiective de adaptare a funcţionării la cerinţele utilizatorilor, realizarea unor regimuri optime de funcţionare, reducerea pierderilor etc., având un caracter frecvent şi executându-se mereu la fel, denumite manevre curente;
b) modificarea configuraţiei instalaţiilor sau grupurilor de instalaţii, fără ca acestea să aibă un caracter frecvent sau periodic, precum şi cele care au drept scop retragerea din exploatare a echipamentelor pentru lucrări sau probe şi redarea lor în exploatare, denumite manevre programate;
[bookmark: A39]c) izolarea echipamentului defect şi restabilirea circuitului funcţional tehnologic al instalaţiei sau ansamblului de instalaţii, executate cu ocazia apariţiei unui incident, denumite manevre de lichidare a incidentelor.
(2) În sensul prezentului regulament, nu sunt considerate manevre în instalaţii modificările regimurilor de funcţionare care au loc ca urmare a acţiunii sistemelor de automatizare şi protecţie sau sunt executate curent de personalul de operare asupra sistemelor de reglaj, pe baza instrucţiunilor de exploatare, fără modificarea schemei de funcţionare aprobate.
(3) Manevrele trebuie concepute astfel încât:
a) succesiunea operaţiilor în cadrul manevrelor să asigure desfăşurarea normală a acestora;
b) trecerea de la starea iniţială la starea finală dorită să se facă printr-un număr minim de operaţii;
c) ordinea de succesiune a operaţiilor trebuie să aibă în vedere respectarea procesului tehnologic stabilit prin instrucţiunile de exploatare a echipamentului sau a instalaţiei la care se execută manevra;
d) să fie analizate toate implicaţiile pe care fiecare operaţie le poate avea atât asupra instalaţiei în care se execută manevra, cât şi asupra restului instalaţiilor legate tehnologic de aceasta, în special din punct de vedere al siguranţei în exploatare;
e) manevra să se efectueze într-un interval de timp cât mai scurt, stabilindu-se operaţiile care se pot executa simultan fără a se condiţiona una pe alta, în funcţie de numărul de executanţi şi de posibilitatea supravegherii directe de către responsabilul de manevră;
f) să se ţină seama de respectarea obligatorie a normelor de protecţie a muncii;
g) fiecare operaţie de acţionare asupra unui element prin comandă de la distanţă să fie urmată de verificarea realizării acestei comenzi sau verificarea realizării efectului corespunzător;
h) persoana care concepe manevra trebuie să cunoască instalaţia în care se vor executa operaţiile cerute de manevră, să dispună de schema detaliată corespunzătoare situaţiei din teren şi de schema tehnologică de executare a manevrei.
[bookmark: A48]ART. 31 – Darea în exloatare 
(1) Darea în exploatare a echipamentelor nou-montate se face conform instrucţiunilor de proiectare şi/sau ale furnizorului de echipament cu privire la probele mecanice, rodajul mecanic, probele tehnologice şi punerea în funcţiune.
(2) În perioadele de probe mecanice ale echipamentelor, manevrele şi operaţiile respective cad în sarcina organizaţiei care execută montajul, cu participarea personalului de exploatare.
[bookmark: A50](3) După terminarea probelor mecanice şi eventual a rodajului în gol, se face recepţia preliminară a lucrărilor de construcţii-montaj sau lucrările se preiau de către beneficiar cu proces-verbal de preluare-primire, după care rodajul în sarcină şi probele tehnologice cad în sarcina beneficiarului.
ART. 32 – Scheme de lucru
Trecerea de la schema obişnuită la o altă variantă de schemă de funcţionare se admite numai în cazurile de prevenire de incidente, accidente şi incendii, precum şi în cazurile de indisponibilitate a unor echipamente componente ale instalaţiilor respective, personalul de deservire operativă şi de comandă operativă răspunzând de manevra făcută..
[bookmark: CIII]
  CAP. IV -  SISTEME DE ALIMENTARE CU APĂ 
[bookmark: A52]
ART. 33 – Scopul serviciului
(1) Serviciul de alimentare cu apă potabilă are drept scop asigurarea apei potabile pentru toţi utilizatorii de pe teritoriul localităţii. Apa potabilă este destinată, în ordinea priorităţilor, pentru stingerea incendiilor, consumul şcolilor, consumul menajer, serviciilor publice, precum şi pentru consumul necesar în activităţi productive şi comerciale;
[bookmark: A53]
ART. 34 – Sursa de apă

Comuna Păulești are un sistem centralizat de alimentare cu apă , este pus în funcţiune şi deserveşte toate satele comunei si anume: (Cocosesti, Paulestii Noi, Paulesti si Gageni).
1.Sursa : Rețeaua Comunei Paulesti este aprovizionata si din cinci  surse independente – foraje de mare adincime si din sistemul de aductiune (ESZ – Paltinu).

ART. 35 – Condiții de livrare apă potabilă
Apa livrată  trebuie să îndeplinească următoarea condiţie:
· apa potabilă livrată utilizatorilor va avea proprietăţile fizico-chimice, biologice şi organoleptice conform normativelor în vigoare;
(1)Pe traseul reţelelor aparţinând sistemului de alimentare cu apă este interzisă amplasarea de construcţii provizorii sau definitive.
(2) Pentru construcţiile ce urmează a fi executate în zona de protecţie şi de siguranţă a conductelor reţelelor de alimentare cu apă, autorizaţia de construire va fi emisă numai după obţinerea avizului operatorului. 
(3) Pentru prevenirea poluării apei la sursă sau în reţea se interzice distrugerea construcţiilor, a instalaţiilor, împrejmuirilor, porţilor, stâlpilor de iluminat, semnelor de avertizare, amplasate în zona de protecţie sanitară, care, conform legislaţiei în vigoare, aparţin domeniului public.   
(4) Este interzisă afectarea funcţionării reţelelor de apă prin accesul la manevrarea armăturilor şi accesoriilor a altor persoane, cu excepţia celor autorizate de operator şi, în cazuri de forţă majoră, de pompieri. În acest sens, operatorul va lua toate măsurile de siguranţă necesare.  
(5) Manevrarea armăturilor şi a instalaţiilor tehnologice din reţeaua de distribuţie a apei se va face numai de către personalul de specialitate al operatorului.
[bookmark: A57]ART. 36 – Lucrări executate cu terți
(1) Executarea de către terţi a lucrărilor de orice fel, în special a celor de săpătură, de-a lungul traseelor sau în intersecţie cu reţelele de apă şi de canalizare, precum şi a celor de extindere a reţelelor de apă şi de canalizare se va face numai în baza unui proiect întocmit de un operator economic autorizat, însuşit de operatorul sistemului de alimentare cu apă şi de canalizare.
     (2) Predarea amplasamentului se va face în prezenţa delegatului operatorului, pe baza unui proces-verbal de primire/predare a instalaţiilor existente, proces-verbal ce va obliga constructorul la protejarea, în timpul lucrărilor pe care le efectuează, a reţelelor de apă şi de canalizare.
[bookmark: CIV](3) Avarierea sau distrugerea parţială ori totală a unor părţi din reţeaua de apă şi/sau de canalizare, provocată cu ocazia efectuării de lucrări de construcţii, va fi remediată prin grija persoanei juridice vinovate de producerea avarierii sau distrugerii, pe cheltuiala sa, fără ca prin aceasta persoana juridică vinovată să fie exonerată de plată daunelor produse operatorului cu privire la imposibilitatea acestuia de a asigura serviciile de apă şi/sau de canalizare. Lucrările se vor efectua imediat după avariere sau distrugere, reglementarea aspectelor juridice sau financiare realizându-se ulterior înlăturării avariei. După terminarea lucrărilor de remediere reţeaua afectată trebuie să corespundă condiţiilor pentru care a fost proiectată.

CAP. V - SERVICIUL DE ALIMENTARE CU APĂ

[bookmark: A58]SECŢIUNEA 1. Dispoziţii generale
     
ART. 37 - Conducere și coordobare
Serviciul de alimentare cu apă se află sub conducerea, coordonarea şi responsabilitatea autorităţii administraţiei publice locale, se prestează prin exploatarea unei infrastructuri tehnico-edilitare specifice, are drept scop asigurarea alimentării cu apă pentru toţi utilizatorii şi cuprinde activităţile de tratare, transport, înmagazinare şi distribuţie.
Serviciul de alimentare cu apă se realizează pentru satisfacerea următoarelor necesităţi:
a) consum menajer pentru satisfacerea nevoilor gospodăreşti zilnice ale populaţiei;
b) consumul industrial care utilizează apă ca materie primă, înglobându-se în produsul finit ca apă de răcire sau agent termic, ca mijloc de spălare şi sortare etc.;
c) consum pentru nevoi zootehnice;
d) consum pentru nevoi publice, asigurându-se spălatul şi stropitul străzilor şi a spaţiilor verzi, funcţionarea fântânilor publice şi ornamentale etc.;
e) consum pentru combaterea incendiilor;
[bookmark: A60]f) consum tehnologic pentru sistemul de alimentare cu apă şi de canalizare la spălatul reţelelor de apă şi de canalizare, filtrelor, decantoarelor, dezintegratoarelor, pregătirea soluţiilor de reactivi chimici etc.
ART. 38 – Baza de date
În vederea unei evidenţe mai uşoare şi a creării premiselor luării unor decizii corecte şi în timp real, este necesară preocuparea pentru crearea unei baze de date în format electronic, structurată pe următoarele domenii:
a) date constructive;
b) date tehnologice;
c) date de cost; 
d) date asupra reparaţiilor etc. 
Baza de date trebuie să conţină următoarele caracteristici constructive şi tehnologice: 
a) material; 
b) dimensiuni;
c) adâncime de pozare;
d) anul realizării;
e) poziţia şi mărimea branşamentelor, hidranţilor, vanelor;
f) reparaţiile executate;
g) presiunea de lucru;
h) presiunea maximă în sistem;
i) presiunea de încercare;
j) viteza apei;
k) secţiunea de control al calităţii apei etc. 

SECŢIUNEA  2. Captarea apei
Comuna Păulești are un sistem centralizat de alimentare cu apă , este pus în funcţiune şi deserveşte toate satele comunei si anume: (Cocosesti, Paulestii Noi, Paulesti si Gageni).
1.Sursa : Rețeaua Comunei Paulesti este aprovizionata si din cinci  surse independente – foraje de mare adincime si din sistemul de aductiune (ESZ – Paltinu).
1.1. Foraje de mare adâncime:
-   Forajele aflate in proximitatea bazinului sitiuat pe str Preda Buzescu din satul Gageni avand coordonatele aproximative in sistemul de proiectie Stereo 1970.
	Punct Contur
	X (Est)
	Y(Nord)
	Z (Elevatie)

	FORAJ F1
	574389
	391596
	249

	FORAJ F2
	574377
	391547
	249



-   Date tehnice si parametri foraje:

	Indicativ foraj
	Adancime foraj (m)
	Raza forajului(m)
	Debit obtim de evacuare (l/s)
	Adancime pozitionare pompa
(m)
	Cota filtru superior (m)
	Baza filtru inferior
(m)
	Coloana de apa (m)

	F1
	146
	0.08
	3,752
	55
	41
	145
	114,50

	F2
	112
	0.08
	2,963
	45
	55
	109
	82,9



-   Forajul aflat in proximitatea bazinului situat pe str Bucegi din satul Paulesti avand coordonatele aproximative in sistemul de proiectie Stereo 1970.
	Punct Contur
	X (Est)
	Y(Nord)
	Z (Elevatie)

	FORAJ F1
	576698
	391453
	297



-   Date tehnice si parametri foraj:
        
	Indicativ foraj
	Adancime foraj (m)
	Raza forajului(m)
	Debit obtim de evacuare (l/s)
	Adancime pozitionare pompa
(m)
	Cota filtru superior (m)
	Baza filtru inferior
(m)
	Coloana de apa (m)

	F1
	200
	0.07
	0,901
	150
	141
	196
	75,50



-   Forajul aflat in zona Intex din satul Paulestii Noi avand coordonatele aproximative in sistemul de proiectie Stereo 1970.
	Punct Contur
	X (Est)
	Y(Nord)
	Z (Elevatie)

	FORAJ F1
	577352
	387633
	194



-   Date tehnice si parametri foraj:

	Indicativ foraj
	Adancime foraj (m)
	Raza forajului(m)
	Debit obtim de evacuare (l/s)
	Adancime pozitionare pompa
(m)
	Cota filtru superior (m)
	Baza filtru inferior
(m)
	Coloana de apa (m)

	F1
	116,50
	0.08
	5,962
	55
	41
	114
	84,50



-   Foraj (DUKE) din satul Paulestii Noi avand coordonatele aproximative in sistemul de proiectie Stereo 1970.
	Punct Contur
	X (Est)
	Y(Nord)
	Z (Elevatie)

	FORAJ F1
	577497
	388269
	201


-   Date tehnice si parametri foraj:

	Indicativ foraj
	Adancime foraj (m)
	Raza forajului(m)
	Debit obtim de evacuare (l/s)
	Adancime pozitionare pompa
(m)
	Cota filtru superior (m)
	Baza filtru inferior
(m)
	Coloana de apa (m)

	F1
	86,20
	0.07
	6,725
	45
	45
	85
	52




1.2. Alimenatre din reteaua E.S.Z 
Comuna Păuleşti este alimentată din doua puncte având ca punct principal de alimentare, reteaua ESZ (Beton - Dn 1000 mm), care alimentează oraşul Vălenii de Munte, punctul de racord se află pe partea stângă a drumului de legătură cu oraşul Plopeni, la aproximativ 400 m de la intersecţia cu calea ferată iar cel de-al doilea punct de legatura se face in zona extravilanului al satului Gageni din magistrala Apelor Romane in camin bransare dotat cu apometru, regulator presiune si vana manevra. 
     
SECŢIUNEA 3. Transportul apei potabile
ART.39 – Caracteristici conducte 
(1)Conductele ce transportă apă trebuie să îndeplinească simultan următoarele condiţii: 
a) să asigure debitul proiectat de apă în secţiunea respectivă;
b) să fie etanşe, pentru eficienţa funcţionării şi protecţia spaţiului învecinat;
c) să reziste la toate presiunile de lucru din secţiunea respectivă;
[bookmark: A82]d) să păstreze calitatea apei transportate.
2) Testarea rezistenţei conductei la presiune se face după metodologia dată în proiect, iar în lipsa acesteia se recomandă folosirea prescripţiilor din SR EN 805:2000.
ART. 40 – Aducțiuni
  Conducte de aducțiune : 
Prima conducta pleaca din punctul de bransare (retea ESZ) este construita din OlZn Dn 160 mm cu o lungime de aprox 2500 ml si presiunea in zona de racordare aprox 3-4 bar care alimenteaza 2 rezervoare de apa avand capacitatea 300mc/fiecare, fiind echipate cu preaplin, robineti de golire, etc, si pozitionate pe strada Eternitatii din satul Gageni. Traseul acestei conducte urmeaza starzile Calea Unirii, Vlad Musetescu, Aurel Ianculescu, Ioan Slavici si Eternitatii fiind pozitionate exclusiv in Intravilanul satului Gageni. Pe traseul aceste conducte de aductiune exista un camin de vane pozitionat la intersectia strazilor Calea Unirii cu Vlad Musatescu de unde se poate intervenii prin manevra pentru alimentarea directa a retelei de apa existenta in localitate.
Cea dea doua conducta de aductiune apa care pleaca din punctul de bransare (camin Apele Romane) este construita din Ol Zn - Dn 250 mm cu o lungime de aprox 800 ml si presiunea in zona de racordare de aprox 3 bar care alimenteza un rezervor de apa suprateran cu capacitatea de 300 mc echipat cu preaplin si robineti de golire. Aceasta conducta de aductiune este utilizata in timpul avariilor la cele doua foraje de mare adancime aflate in vecinatatea bazinului mentionat. Ca pozitionare bazinul este situat pe strada Preda Buzescu. 
La aducţiuni se vor realiza amenajările constructive şi dotările cu echipamentele adecvate pentru măsurarea şi înregistrarea debitelor, măsurarea presiunilor şi a sistemului de control şi colectare a datelor utilizând un sistem de control şi achiziţie de date (SCADA).
  (1) Toate componentele destinate transportului apei vor fi inspectate cel puţin săptămânal.

  (2) Inspecţia va fi făcută, de regulă, de acelaşi personal, pentru a se obişnui cu detaliile şi a putea sesiza diferenţele de la un control la altul. Rezultatul inspecţiei se consemnează într-o fişă de inspecţie al cărei conţinut va fi stabilit în cadrul procedurilor proprii. Ele stau la baza:
a) întocmirii planului de întreţinere şi a executării lucrărilor necesare;
b) executării lucrărilor de reparaţie, dacă este cazul;
c) avertizării populaţiei dacă aspectele semnalate sunt legate de cantitatea de apă (oprirea apei, restricţii de furnizare) sau de calitatea acesteia (măsuri de dezinfectare suplimentară) etc.;

d) luarea măsurilor asupra intervenţiilor neautorizate în zona de protecţie sanitară.
(3) În timpul inspecţiei se verifică:
a) starea ventilelor de aerisire: integritate, stare de funcţionare, prezenţa apei în cămin, anunţându-se echipa de intervenţie pentru scoaterea apei din cămin şi eliminarea cauzelor care au provocat inundarea, starea vopselei etc.;
b) supratraversările: starea structurii de rezistenţă, tendinţa râului de erodare a malurilor, suprafeţelor vopsite, starea ventilelor de aerisire, starea căii de acces, starea termoizolaţiei/hidroizolaţiei etc.;
c) starea suprafeţei de teren asigurată ca zonă de protecţie sanitară: depozite de deşeuri necontrolate, folosirea substanţelor nepermise, utilizarea apei în mod fraudulos, existenţa mijloacelor de reperare a conductei, tendinţa de lunecare a terenului etc.;
d) mijloacele de combatere a loviturii de berbec: starea construcţiei, starea mecanismelor de lucru (recipient hidrofor, valoare presiune, stare vane de reglare, închiderea de protecţie etc.);
e) starea altor mijloace de asigurare a funcţionării;
[bookmark: A89]g) verificarea stării mijloacelor prin care sunt prelevate probe de apă în vederea controlului asupra calităţii. Probele de apă potabilă vor fi luate numai de personal special instruit, iar probele vor fi centralizate şi, pe baza lor, se va realiza raportul anual asupra calităţii apei, conform prevederilor legale în vigoare. 
Lucrările de întreţinere la aducţiuni se fac punctual, ca urmare a rezultatului inspecţiei sau după un plan anual de întreţinere, astfel:
a) se verifică şi se corectează funcţionalitatea tuturor armăturilor, căminelor: semestrial;
b) se etanşează vanele, se reface scara, capacul, se vopsesc elementele metalice din cămine, supratraversări, elemente de semnalizare: anual;
e) se verifică stabilitatea pământului pe traseu şi eventualele tasări: lunar;
f) se verifică pierderile de apă pe tronsoane;
g) se detectează eventuale branşări neautorizate: lunar;
h) se refac sistemele de marcare/semnalizare a aducţiunii: anual;
i) se spală tronsoanele unde apar probleme (oxid de fier, dezvoltări biologice etc.): după caz.

  	(4) Aducţiunea trebuie verificată prin debitul cu care alimentează rezervorul, măsurându-se local debitul şi presiunea în secţiunile de control, şi prin compararea valorilor obţinute cu valorile din schema generală de funcţionare a sistemului.
(5) Pentru realizarea unui bilanţ al apei şi pentru a avea o evaluare generală a eficienţei sistemului, se va determina mărimea pierderii de apă din sistem, prin măsurarea simultană a debitelor sau ca valori medii pe perioade de timp, cu ajutorul contoarelor de apă, pe tronsoane.
  	(6) Pentru determinarea liniei piezometrice în lungul sistemului se vor face măsurători ale presiunii în secţiunile de control ale sistemului care se vor compara cu datele de calcul pentru punerea în evidenţă a unor disfuncţionalităţi pe conducta de aducţiune.
  	Pierderile de apă admisibile pentru o aducţiune trebuie să se situeze la valori sub 5% din cantitatea de apă intrată în sistem.

[bookmark: A94]SECŢIUNEA 4. Înmagazinarea apei
ART. 41 - Construcții pentru înmagazinarea apei. 
   Rezervoare de inmagazinare apa potabila
Rezervoarele de inmagazinare apă potabilă aferente satului Găgeni si Păulești sunt constructii de tip circular, supraterane, 2 rezervoare metal si 3 rezervoare din beton monolit. De la rezervoarele situate pe str Eterniatii satul Gageni si str Bucegi din satul Paulesti apa pleacă gravitational în rețeaua de distribuție ce deservește  comuna Paulesti.
Din rezervorul suprateran aflat pe str Preda Buzescu satul Găgeni apa este împinsă în reșea cu ajutorul unei pompe. În camera vanelor, amplasată adiacent rezervorului, în suprafață de aprox 10,0 mp, se află toate instalațiile hidraulice aferente. Camera vanelor este prevăzută cu conducte de preaplin si de golire a rezervorului, construite cu garda hidraulica înainte de evacuare, la nivelul terenului.In rezervoare sunt regăsite volumurile de compensare orara, rezervei intangibile pentru incendiu si rezervei de avarie.

(1) Construcţiile pentru înmagazinarea apei au, în principal, rolul de acumulare a apei pentru compensarea variaţiilor orare de debit furnizat, rezervă pentru stingerea incendiilor şi alimentarea reţelei în situaţia unor indisponibilităţi apărute la captare sau a conductei de aducţiune.
  	(2) În cazul în care apa este înmagazinată şi stocată într-o construcţie care cuprinde mai mult de un singur compartiment şi fiecare compartiment are intrare şi ieşire proprie, iar compartimentele nu sunt conectate hidraulic între ele, construcţia constituie rezervor de înmagazinare separat, iar în cazul în care compartimentele sunt conectate hidraulic, construcţia constituie rezervor de înmagazinare individual.
(3) În rezervorul de înmagazinare apa trebuie să fie sanogenă şi curată, să fie lipsită de microorganisme, paraziţi sau substanţe care, prin număr ori concentraţie, pot constitui un pericol potenţial pentru sănătatea umană şi să îndeplinească cerinţele minime prevăzute în legislaţia în vigoare.
(4) Apa potabilă este considerată sanogenă şi curată dacă în proba prelevată la ieşirea din rezervorul de înmagazinare valorile pentru parametrii bacterii coliforme, E.coli şi streptococi fecali sunt cele prevăzute în legislaţia specifică şi dacă rezultatele determinărilor pentru bacteriile coliforme arată absenţa acestora în 95% din probele prelevate, pe durata unui an calendaristic.
ART.42 – Obligațiile operatorului cu privire la apa înmagazinată
Operatorul serviciului de alimentare cu apă trebuie să asigure:
a) prelevarea şi analizarea conform programului de monitorizare stabilit împpreună cu D.S.P. a unei probe de apă de la ieşirea rezervorul de înmagazinare în funcţiune, pentru a verifica conformarea cu valorile parametrilor: bacterii coliforme totale, E. coli, streptococi fecali, număr de colonii la 22 grade C şi la 37 grade C, turbiditate şi dezinfectantul rezidual; 
b) asigurarea unui disponibil de apă potabilă înmagazinată care să acopere minimul necesar pentru o perioadă de 12 ore de întrerupere a prelucrării şi livrării în staţiile de tratare; 
[bookmark: A99]c) rezervoarele de înmagazinare trebuie să aibă posibilitatea de evacuare a apei de spălare şi să aibă un sistem de acces pentru recoltarea de probe de apă;
d) spălarea, curăţarea şi dezinfecţia rezervoarelor de înmagazinare sunt obligatorii şi trebuie realizate periodic şi ori de câte ori este necesar, iar materialele şi substanţele de curăţare şi dezinfecţie trebuie să aibă aviz sanitar de folosire;
e) exploatatea şi întreţinerea astfel încât să nu permită contaminare din exterior;
f) materialele de construcţie, inclusiv vopselele, substanţele de impermeabilizare etc., a instalaţiilor de tratare a apei pentru potabilizare şi rezervoarele de înmagazinare a apei trebuie să aibă aviz sanitar de folosire în acest scop;
g) vana pentru rezerva intangibilă de incendiu trebuie să fie în poziţia închis şi se poate deschide numai la dispoziţia organelor de pază contra incendiilor; 
h) urmărirea de către personalul de operare a starii rezervoarelor de înmagazinare, izolaţia termică, aerisirea, căile de acces, pierderile de apă etc. şi va consemna nivelul apei în rezervor, temperatura apei şi debitul vehiculat;
i) protecţia calităţii apei în reţelele de apă, prin respectarea timpilor maximi de stagnare a apei în rezervoarele de înmagazinare, certificată prin buletine de analiză a apei, efectuate la intervalele maxime impuse prin avize, de organele de sănătate publică abilitate. Efectuarea analizelor la sursă şi în reţele se va efectua, după luarea măsurilor de spălare şi dezinfecţie necesare, ori de câte ori intervin lucrări de înlăturare a avariilor.

[bookmark: A105]SECŢIUNEA 5. Distribuţia apei potabile-  Retea de distributie apa in comuna Păulești.
Din rezervoarele poziționate în satul Găgeni este alimentat tot sistemul de apă potabila a comunei Păulești dupa cum urmează:
a)Satul Găgeni 
Din primul rezervor din satul Găgeni pleacă o conductă de PEHD Dn 160mm în sistem gravitațional care parcurge strîzile Eternității, Ioan Slavici, Aurel Ianculescu, Vlad Mușetescu. Din aceasta conducta sunt ramificații pe fiacare stradă adiacentă unde există rețea apă din conducta PEHD si Ol cu diametre cuprinse intre Dn 63 mm – Dn 90 mm. Conducta de apă PEHD Dn 160 mm se racordează în conducta existentă pe toata lungimea Dj 102 (str Calea Unirii) ce tranzitează toată comuna Păulești. 
Din cel de-al treilea rezervor situat pe strada Preda Buzescu pleacă pompat printr-o conductă PEHD Dn 160mm spre caminul de vane situat la intersecția străzilor Calea Unirii cu str Stroe Buzescu de unde este distribuită în sistemul centralizat al comunei Păulețti prin conducta ce tranzitează toată lungimea Dj 102 (str Calea Unirii) si ramificat din aceasta pe restul străzilor din satul Găgeni prin conducte Ol si PEHD cu diametre cuprinse intre Dn 63 mm – Dn 90 mm.
b)Satul Păulesti beneficiază de rețea alimentare cu apă ramnificat pe fiecare stradă cu conducte din PEHD având diametre cuprinse între Dn 63 mm si Dn 110 mm. Alimentarea cu apă a satului Păulești este realizată din conducta principala adiacentă drumului judetean Dj 102 (str Calea Unirii) care este alimentată din bazinele de înmagazinare situate pe raza satului Găgeni și prin manevra direct din conducta de aductiune apa (ESZ) si din 2 bazine supraterane aflate pe malul satului Paulesti mai precis pe str Bucegi. Alimentarea acestor bazine  menționate și aflate pe raza satului Păulesti, se face printr-o conducta PEHD Dn 90, Pn 10bar, pozată parțial pe str Aurel Ianculescu si str Ion Creanga din localitatea Găgeni cu direcția spre bazinele de apă poziționate pe str Bucegi accesul făcându-se în continuare pe mai multe drumuri de exploatare din extravilanul satului Păulești și dintr-un foraj amplasat în proximitatea celor doua bazine de stocare apă. Din aceste doua bazine de inmagazinare apa este distribuită în sistem garvitațional spre satul Păulești cât și satul Cocosești.
c)Satul Cocosești beneficiază de rețea alimentare cu apă potabila ramificat pe fiecare stradă cu conducte din PEHD având diametre cuprinse intre Dn 50 mm si Dn 90 mm, Pn 10 bar. Alimentarea cu apă a satului Cocosești este realizată din conducta principală adiacentă drumului judetean Dj 102 (str Calea Unirii) în dreptul intersecției cu str Independenței, care este alimentată din bazinele de înmagazinare situate pe raza satului Găgeni și prin manevra direct din conducta de aductiune apa (ESZ) si din cele doua bazine supraterane aflate pe malul satului Păulesti mai precis pe str Bucegi.
d)Satul Păuleștii Noi beneficiază de rețea alimentare cu apă potabilă ramificată pe fiecare strada cu conducte din PEHD si Otel având diametre cuprinse intre Dn 63 mm si Dn 90 mm, Pn 10 bar. Alimentarea cu apă a satului Păulețtii Noi este realizată din conducta principală adiacentă drumului judetean Dj 102 (str Calea Unirii). Pe raza satului Păuleștii Noi există două foraje de adâncime (foraj zona Intex si foraj Duke) și un castel de apă momentan în stare de nefunctionabilitate. Din aceste două foraje pe timpul avariilor la sistemul de aducțiune principal se poate intervenii pentru asigurarea cu apă parțial satului Păuleștii Noi.
Rețeaua de distribuție este executata din PEHD Dn 50 – Dn 200, Pn 6 - Pn 10 si Ol - Ø2’, cu lungime totala de aproximativ 79200ml, compusă din tronsoane, după cum urmeaza :

	Nr Crt.
	Satele
	Lungimea rețelei de distribuție a apei potabile (ml)

	1.
	Găgeni
	31.000

	2.
	Păulești
	33.000

	3.
	Cocosești
	13.000

	4.
	Păuleștii Noi
	2.200

	
	TOTAL
	79.200 -79,2 km



ART. 43 – Accesul la serviciu
(1) Autoritatea administraţiei publice locale trebuie să asigure condiţiile necesare accesului nediscriminatoriu al tuturor membrilor comunităţii la serviciul de alimentare cu apă.
[bookmark: A106](2) Dreptul de acces nediscriminatoriu şi de utilizare a serviciului este garantat tuturor utilizatorilor, în condiţii contractuale şi cu respectarea prevederilor regulamentului serviciului şi a programelor de reabilitare, extindere şi modernizare a sistemelor de alimentare cu apă şi de canalizare.
ART. 44 - Delimitarea dintre reţeaua publică şi reţeaua interioară
(1) Delimitarea dintre reţeaua publică de alimentare cu apă şi reţeaua interioară de distribuţie aparţinând utilizatorului este căminul de branşament
(2) Părţile componente ale unui branşament sunt:
a) o construcţie numită cămin de apometru (de branşament), plasată pe domeniul public sau privat, folosită pentru controlul şi întreţinerea branşamentului, fiind vizibilă şi accesibilă;
b) priza de apă reprezentând punctul de racordare la reţeaua de distribuţie a apei;
c) o conductă de branşament care se leagă la reţeaua publică de distribuţie;
d) armătura (vana) de concesie;
e) contorul de branşament care asigură măsurarea debitului de apă furnizată;
f) armătura (vana) de închidere.
(3) Delimitarea dintre reţeaua publică de distribuţie şi instalaţia interioară a utilizatorului se face prin contorul de branşament, care este ultima componentă a reţelei publice de distribuţie.
(4) Branşamentul până la contor, inclusiv căminul de branşament şi contorul, aparţine reţelei publice de distribuţie a apei, indiferent de modul de finanţare a realizării acestuia.
[bookmark: A107](5) Căminul de branşament se amplasează cât mai aproape de limita de proprietate, de regula la 1-2 m în exteriorul acesteia.
ART. 44 – Condiții de branșare
(1) Toţi utilizatorii care au instalaţii de utilizare a apei vor avea acces de branşare la reţelele sistemului de alimentare cu apă în condiţiile legii şi ale prezentului regulament.
(2) Un utilizator trebuie să aibă, de regulă, un singur branşament de apă, mai multe branşamente admiţându-se în cazuri speciale.
(3) Branşarea tuturor utilizatorilor de apă, persoane fizice sau juridice, la reţelele de alimentare cu apă se poate face doar în baza avizului definitiv, eliberat de operator la cererea utilizatorului, pe baza proiectului de execuţie.
(4) Eliberarea avizului se realizează în două faze, şi anume:
a) avizul de branşare de principiu, eliberat în vederea obţinerii autorizaţiei de construire - cuprinde datele generale privind posibilităţile şi condiţiile de branşare a utilizatorului, date ce vor sta la baza întocmirii documentaţiilor de către un proiectant autorizat;
b) avizul de branşare definitiv - prin care se însuşesc soluţiile tehnice adoptate de proiectant prin detaliile de execuţie. Documentaţia anexată la cererea pentru avizul definitiv va conţine:
1. memoriu tehnic privind descrierea soluţiilor adoptate în cadrul proiectului pentru branşarea la reţeaua de alimentare cu apă;
2. scheme de montaj al conductelor de apă;
3. certificatul de urbanism;
4. planul de încadrare în zonă, la scara de 1:500;
5. actul de proprietate sau o împuternicire dată de proprietar;
6. planul reţelelor în incintă.
5) Operatorul are obligaţia de a elibera avizul definitiv în maximum 30 de zile calendaristice de la depunerea documentaţiei complete. În cazul în care în momentul depunerii documentaţiei aceasta nu este completă, operatorul, în termen de maximum 10 zile calendaristice, va solicita, în scris, completarea documentaţiei cu documentele care lipsesc, completând în acest sens un borderou-tip care cuprinde toate documentele necesare eliberării avizului, precum şi data la care s-a depus documentaţia incompletă.
(6) Realizarea de branşamente fără avizul operatorului este considerată clandestină şi atrage, conform legislaţiei în vigoare, răspunderea disciplinară, materială, civilă, contravenţională, administrativă sau penală, după caz, atât pentru utilizator, cât şi pentru executantul lucrării.
(7) Întreţinerea, reparaţiile şi înlocuirea totală sau parţială a branşamentului aparţinând sistemului sunt în sarcina operatorului/prestatorului serviciului.
(8) Cheltuielile pentru executarea branşamentului, inclusiv a căminului de apometru, revin:
- autorităţii administraţiei publice locale, în limita fondurilor alocate de autoritățile publice. Execuţia lucrărilor se realizează prin grija operatorului, iar modalităţile de decontare vor fi stabilite în contractul de delegare a gestiunii, dacă este cazul.
- beneficiarului, în cazul în care autoritatea admininistrației publice locale nu deține fonduri în acest sens. 
[bookmark: A111](9) În cazuri bine justificate de către operator, dacă condiţiile tehnice nu permit altă soluţie, se poate admite racordarea mai multor utilizatori la acelaşi branşament, aceştia având cămine de branşament, amplasate conform prezentului regulament, precum şi contoare separate montate în aceste cămine.
ART. 46 -  Lucrările de întreţinere la reţeaua de distribuţie 
(1) Constau în: 
a) verificarea stării şi integritatea hidranţilor şi remedierea imediată a deficienţelor: capacele de protecţie, pierderea de apă, intervenţia neautorizată, blocarea hidranţilor, existenţa inscripţiilor de marcaj, eventual starea de funcţionare prin deschiderea hidrantului pentru o perioadă scurtă de timp: săptămânal;
  b) verificarea stării căminelor de vane: existenţa capacelor, starea capacelor de cămin şi înlocuirea imediată cu capace mai sigure, starea interioară a căminului (are apă, are deşeuri, are legături neautorizate, construcţia este întreagă, dacă scara nu este corodată, piesele metalice sunt vopsite etc.); 
c) verificarea căminelor de branşament: integritate, starea contorului de apă, funcţionarea şi eventual citirea contorului, prezenţa apei în cămin (se anunţă echipa de intervenţie pentru scoaterea apei din cămin şi eliminarea cauzelor care au provocat inundarea), tendinţele de distrugere etc.; 
d) montarea indicatoarelor rutiere şi a celor luminoase de avertizare a pericolelor în zona în care capacele ce se găsesc pe calea rutieră sunt lipsă/defecte, după caz;
e) verificarea ca după refacerea căii de circulaţie capacele să fie la cota noii căi de rulare: săptămânal;
f) curăţarea căminelor, evacuarea apei, repararea căminului, vopsirea părţilor metalice;
g) verificarea funcţionării vanelor, vanelor de reglare a presiunii şi ventilelor de aerisire;
h) controlul pierderilor de apă; integral, la cel puţin 2 ani pentru reţelele de distribuţie;
i) depistarea branşamentelor fraudulos executate: semestrial;
j) înlocuirea contoarelor de apă defecte, care funcţionează în afara clasei de precizie sau pentru verificarea metrologică periodică;
k) asigurarea stării normale de funcţionare a nodurilor în care se prelevează probe pentru urmărirea calităţii apei, de către personalul propriu sau de către organele sanitare: lunar;
l) spălarea tronsoanelor unde viteza de curgere este mică, ca urmare a reducerii consumului: lunar sau la intervale ce se decid în funcţie de indicaţiile organelor sanitare de inspecţie, sau acolo unde se semnalează probe bacteriologice proaste (lipsa clorului, prezenţa bacteriilor etc.);
m) verificarea debitului şi presiunii la branşamentul utilizatorului, în secţiuni caracteristice;
n) aerisirea tronsoanelor cu defecţiuni de funcţionare cunoscute; săptămânal.
  	(2) Toate caracteristicile importante, de natură să schimbe elementele de siguranţă funcţionării, vor fi sistematizate şi vor fi introduse în lista supravegherii prioritare sau chiar în cartea construcţiei.
  	(3) Elementele constructive ale sistemului vor fi poziţionate faţă de calea de circulaţie, în sistemul naţional de referinţă şi vor fi pregătite pentru sistemul GIS.
  	(4) În cazul capacelor căminelor, dacă denivelarea depăşeşte 1 cm, se trece la refacerea alinierii capacului, prin grija operatorului în limita fondurilor puse la dispoziție de autoritatea publică locală.
  	(5) O procedură similară se va aplica în cazul corectării cotelor cutiei de protecţie a capătului de sus al tijei de manevră a vanelor îngropate în pământ.
(6) Atunci când instrucţiunile o prevăd, când organele sanitare decid sau după un accident care a avut implicaţii asupra calităţii apei, se face spălarea, spălarea şi dezinfectarea sau numai dezinfectarea unor tronsoane din reţea sau a întregii reţele.
  	(7) Viteza apei utilizate la spălare trebuie să fie de minimum 1,5 m/s.
  	(8) Dezinfectarea se face cu apă clorată cu circa 30 mg Cl/m 3 care se introduce prin pompare printr-un hidrant până se umple, păstrându-se plină minimum 24 ore după care se goleşte şi se spală minimum 1 oră cu apă până când analiza de apă rezultată este bună, iar autoritatea sanitară dă aviz de punere în funcţiune a circuitului.
(9) Pentru siguranţă, populaţia trebuie avertizată şi anunţată când la branşament apa nu îndeplineşte condiţiile de potabilitate.
(10) Spălarea şi dezinfectarea se începe cu tronsoanele din amonte pentru a putea fi date în funcţiune, iar personalul de intervenţie va fi instruit şi dotat cu mască de protecţie contra scăpărilor de clor.
[bookmark: A116](11) Cu ocazia spălării se verifică şi etanşeitatea vanelor, iar cele defecte se vor înlocui.
ART. 47 – Pierderile de apă în rețea
(1) Pierderile de apă în reţea se consideră ca fiind normale dacă au valori sub 15% din cantitatea totală intrată în sistemul de distribuţie.
[bookmark: A117](2) Lucrările de reabilitare sau modernizare, după caz, se fac obligatoriu, în cazul în care pierderea generală de apă (de la captare la utilizator) este mai mare de 20%.
ART. 48 – Reparații la rețelele de distribuție
(1) Reparaţiile se vor face în concordanţă cu procedura de lucru în funcţie de:
a) tipul de material;
b) tehnica de lucru propusă şi stabilită prin procedură;
c) timpul maxim posibil pentru oprirea apei;
d) posibilităţile şi consecinţele izolării tronsonului avariat;
e) asigurarea cu apă a obiectivelor prioritare (spitale, şcoli, agenţi economici la care întreruperea apei poate fi gravă);
f) utilajele ce pot fi aduse pe amplasament depinzând de condiţiile meteorologice şi de starea vremii, de amplasament, de mărimea avariei etc.;
g) existenţa avizului Inspectoratului pentru situaţii de urgenţă sau serviciului comunitar pentru situaţii de urgenţă, inclusiv a organelor de poliţie, dacă se perturbă traficul în zonă;
h) existenţa unui aviz de săpătură, conform prevederilor legale.
(2) În caz de golire a conductei trebuie acordată o atenţie sporită modului de evacuare a apei pentru a nu se produce vacuum pe conductă ceea ce poate face posibilă aspirarea apei murdare din exteriorul acesteia şi apariţia pericolului unor îmbolnăviri la utilizator.
(3) Pentru a evita formarea vacuumului, prima armătură care se deschide va fi hidrantul situat la cota cea mai înaltă de pe traseul implicat, iar acesta va rămâne deschis până la reumplerea conductei cu apă.
(4) Dacă fenomenul de vacuum pe conductă se produce în mod curent pe un tronson oarecare atunci vor fi luate măsuri de intercalare a unor ventile de aerisire adecvate (ca poziţie şi capacitate). 
  	(5) Hidranţii avariaţi trebuie înlocuiţi cu alţi hidranţi încercaţi pe bancul de probă, întrucât produc o pierdere mare de apă. Pentru hidranţii montaţi pe artere, dar fără vană de izolare, se va analiza soluţia introducerii unei vane de izolare, chiar dacă este o vană amplasată direct în pământ. 
  	(6) Pentru realizarea branşamentelor noi se recomandă folosirea unui procedeu care să permită realizarea acestuia fără oprirea apei în conductă.
ART. 49 – Măsuri pentru exploatarea eficientă a rețelelor
(1) Pentru realizarea unei exploatări eficiente a reţelei de distribuţie a apei, este necesară dezvoltarea unui sistem care să permită transmiterea informaţiilor în timp real din sistem şi interpretarea lor pentru a putea lua deciziile necesare sau parametrii să fie reglaţi prin intermediul unui sistem de automatizare.
(2) Principalele mărimi controlate trebuie să fie:
a) starea de funcţionare/rezervă/avarie a pompelor;
b) starea închis/deschis a vanelor;
c) nivelul/volumul apei în rezervor;
d) presiunea apei în reţeaua de distribuţie, în noduri reprezentative (noduri unde o variaţie a presiunii se face cu o modificare importantă a debitului) etc.
(3) Pentru eficientizarea activităţii, operatorul trebuie să aibă un dispecerat cu sistem SCADA prin care se va coordona întreaga activitate de operare şi va fi asigurată corelarea informaţiilor date de aparatele de măsură, cu lucrările de intervenţie în reţea şi cu sesizările făcute de utilizatori.
(4) Dispecerul central trebuie să fie asigurat cu un sistem de primire a informaţiilor, asistat de un program de calculator performant şi dublat de un sistem informatic ce poate asigura introducerea sistematică a datelor într-o bază de date, să poată fi uşor exploatate pentru informaţii curente sau pentru realizarea de statistici trimestriale, anuale etc.
[bookmark: A127](5) În cadrul dispeceratului trebuie să se poată depista problemele legate de distribuţia apei, prin compararea datelor măsurate cu cele date prin proiect sau din perioada anterioară de exploatare, realizându-se un control mai riguros în zonă, astfel încât să se poată măsura volumul de apă cerut de utilizatori şi identifica zonele cu pierderi mari de apă.
ART. 50 – Măsurarea debitelor
(1) Măsurarea debitelor pe reţeaua de distribuţie se poate face prin montarea pe conducta de plecare a apei din rezervor a unui debitmetru sau contor de apă, putându-se folosi un debitmetru portabil.
(2) În lipsa contorului, se poate face o determinare a debitului mediu pe un interval relativ mare de timp, pentru a reduce influenţa decalajelor între citirea contoarelor de branşament, dacă toate branşamentele sunt contorizate.
[bookmark: A133](3) În toate cazurile trebuie să se determine pierderile de apă pe reţele.
   
 ART. 51 – Măsuri pentru reducerea pierderilor
(1) La reţelele alimentate gravitaţional reducerea presiunii în reţea, pentru micşorarea pierderilor de apă prin neetanşeităţi, se poate face prin:
a) montarea pe conducte, în poziţie convenabilă, a unor vane reductoare de presiune, care să asigure o presiune prestabilită în zona aval de secţiune;
b) manevrarea zilnică a vanelor normale, cu precauţia necesară pentru a nu se forma vacuum ca urmare a închiderii bruşte a acestora;
c) prin folosirea rezultatelor sistemului de monitorizare a presiunilor şi adoptarea de măsuri similare (reglare de vane) în secţiuni depărtate de secţiunea controlată.
(2) În cazul reţelelor alimentate prin pompare, reducerea presiunii în reţea se poate face:
a) prin modificarea debitului în cazul pompelor cu turaţie variabilă, referinţa fiind luată de la nodul de reţea sensibil la modificarea debitului;
b) prin scoaterea sau introducerea în funcţiune a pompelor cu turaţie constantă, pe baza experienţei de exploatare, având în vedere un consum zilnic aproape constant;
c) prin alegerea unor diametre ale conductelor astfel încât, la modificarea presiunii, ritmul de scădere să se propage cât mai uniform în reţea;
d) prin refacerea reţelei, acolo unde este cazul, în sensul asigurării unei presiuni de bază pentru clădirile cu înălţime mai mică şi mărirea acesteia la clădirile înalte prin staţie de pompare cu hidrofor, pompe cu turaţie variabilă etc.
(4) Prelucrarea sistematică a valorilor obţinute din controlul pierderii de apă se va concretiza prin stabilirea de proceduri legate de:
a) comportarea în timp a diferitelor tipuri de materiale;
b) durata reală de viaţă a unor materiale şi a tipurilor de îmbinări;
c) mai buna estimare a costurilor de exploatare a reţelelor;
d) stabilirea unor valori raţionale asupra eficienţei reţelei;
e) valori de comparat cu realizări din alte localităţi/ţări;
[bookmark: A136]f) stabilirea unei strategii de control a pierderilor de apă.
ART. 52 – Stabilirea consumului de apă
(1) Orice utilizator are dreptul la un aparat de măsurare a consumului pe branşamentul său, în măsura existenței sumelor alocate în acest sens.
(2) Cantităţile efective de apă furnizate se stabilesc pe baza înregistrărilor contorului de branşament.
[bookmark: CV](3) Pentru utilizatorii care nu posedă aparate de măsură, până la montarea acestora, conform prevederilor de la alin. (2), stabilirea consumului se face în baza criteriilor tehnice privind stabilirea cantităţilor de apă în sistem pauşal.

[bookmark: CVI][bookmark: A216]CAP. VII. INSTALAŢIILE/REŢELELE INTERIOARE DE ALIMENTARE CU APĂ 

ART. 53 – Instalații/rețele interioare de alimentare cu apă 
(1) Instalaţia interioară de alimentare cuprinde ansamblul tehnico-sanitar, de la robinetul de după apometru (punctul de delimitare), în sensul de curgere a apei, până la armătura de utilizare. Reţeaua interioară de alimentare cu apă aparţine, ca obligaţie de întreţinere şi reparaţie, utilizatorului.
(2) Instalaţiile interioare de apă şi de canalizare care deservesc 2 sau mai mulţi proprietari dintr-un condominiu, inclusiv teul de derivaţie, sunt instalaţii aparţinând părţilor comune ale condominiului şi intră ca obligaţie de întreţinere şi reparaţie în sarcina tuturor proprietarilor condominiului.
(3) Instalaţiile interioare de apă şi de canalizare din cadrul condominiului, care deservesc un singur proprietar, sunt instalaţii ce aparţin acestuia şi intră ca obligaţie de întreţinere şi reparaţie în sarcina proprietarului respectiv.
[bookmark: A217](4) Punctul de delimitare între instalaţiile aparţinând părţilor comune şi instalaţiile fiecărui proprietar al condominiului este teul de derivaţie, respectiv cotul prin care se schimbă direcţia de circulaţie a apei din verticală în orizontală, în cazul proprietarilor care au în proprietate apartamente de la ultimul etaj al unui bloc de locuinţe.
(5) În cazul în care lucrările de realizare a instalaţiilor/reţelelor interioare conduc la modificarea condiţiilor iniţiale de contractare, acestea se vor efectua după obţinerea acordului operatorului. Contravaloarea lucrărilor de modificare a branşamentului sau a racordului, realizate ca urmare a necesităţii realizării operaţiei, se suportă de utilizator.
(6) Se interzice executarea unor legături între instalaţiile interioare prin care se distribuie apă cu destinaţii diferite, precum şi cele între conductele de apă potabilă şi conducte de apă cu apă industrială.
(7) Utilizatorii care au în dotare instalaţii interioare ce folosesc apă din alte surse decât ale operatorului nu vor executa legături la reţeaua de distribuţie aparţinând sistemului de alimentare cu apă.
(8) Se interzice legătura directă între conductele de aspiraţie ale pompelor şi branşament. 
(9) Utilizatorul are obligaţia să asigure funcţionarea normală a instalaţiei/reţelei interioare de alimentare cu apă; în acest sens va executa toate lucrările de întreţinere şi reparaţie ce se impun în vederea unei exploatări optime. 
(10) Utilizatorul poate solicita operatorului consultanţă şi îndrumare de specialitate, ca servicii suplimentare, pentru constatarea stării tehnice a instalaţiilor, etanşeităţii şi modului de utilizare a apei, în scopul evitării pierderilor şi utilizării raţionale a acesteia.
[bookmark: CVII]
   
[bookmark: A221]CAP. VIII. DREPTURILE ŞI OBLIGAŢIILE OPERATORILOR ŞI UTILIZATORILOR

ART.54 – Prevederi generale
(1) Are calitatea de utilizator al serviciului de alimentare cu apă  orice persoană fizică sau juridică ce deţine, în calitate de proprietar sau cu drept de folosinţă dat de proprietar, un imobil având branşament propriu de apă potabilă şi/sau racord propriu de canalizare şi care beneficiază de serviciile operatorului pe bază de contract de furnizare/prestare.
(2) Pot fi utilizatori ai serviciului de alimentare cu apă si persoanele fizice sau juridice care nu au branşament propriu de apă potabilă, respectiv racord propriu de canalizare, dacă există condiţii tehnice pentru delimitarea/separarea instalaţiilor, pentru individualizarea consumurilor şi pentru încheierea, în nume propriu, a contractului de furnizare/prestare a serviciului.
(3) Condiţiile tehnice vor fi stabilite de operator pe baza metodologiei elaborate şi aprobate de A.N.R.S.C.
(4) Principalele categorii de utilizatori ai serviciului de alimentare cu apă  sunt:
a) operatori economici;
b) instituţii publice;
c) utilizatori casnici: persoane fizice sau asociaţii de proprietari/locatari.
(4) Funcţionarea sistemului de alimentare cu apă şi de canalizare trebuie să fie continuă, operatorul răspunzând pentru neîndeplinirea serviciului, în conformitate cu clauzele contractuale sau condiţiile de menţinere a licenţei.
(5) În cazul lipsei de debit ca urmare a reducerii debitelor de apă ale sursei în caz de secetă sau îngheţ, distribuţia apei se va face după un program propus de operator şi aprobat de autoritatea administraţiei publice locale, program ce va fi adus la cunoştinţa utilizatorilor în timp util, prin mijloace adecvate (mass-media, afişare la utilizator). 
(6) Pentru intervenţia rapidă în caz de necesitate operatorul va face marcaje şi inscripţii pe clădirile de locuit, alte clădiri din apropiere, împrejmuiri, care vor indica prezenţa căminelor de vane şi a hidranţilor de incendiu.
(7) Este interzisă blocarea accesului la căminele şi hidranţii reţelei pentru care s-au executat marcajele şi inscripţiile menţionate la alin. (6).
(8) În vederea realizării obiectivelor şi sarcinilor ce le revin în domeniul serviciului de alimentare cu apă şi de canalizare a localităţilor, operatorii trebuie să asigure:
a) producerea, transportul, înmagazinarea şi distribuţia apei potabile, respectiv preluarea, canalizarea, epurarea şi evacuarea apelor uzate;
b) exploatarea sistemelor de alimentare cu apă, respectiv a sistemelor de canalizare în condiţii de siguranţă şi eficienţă tehnico-economică, cu respectarea tehnologiilor şi a instrucţiunilor tehnice de exploatare;
c) instituirea, supravegherea şi întreţinerea, corespunzător dispoziţiilor legale, a zonelor de protecţie sanitară, a construcţiilor şi instalaţiilor specifice sistemelor de alimentare cu apă potabilă, de canalizare şi de epurare a apelor uzate;
d) monitorizarea strictă a calităţii apei potabile distribuite prin intermediul sistemelor de alimentare cu apă, în concordanţă cu normele igienico-sanitare în vigoare;
e) captarea apei brute, respectiv descărcarea apelor uzate orăşeneşti în receptorii naturali, numai cu respectarea condiţiilor impuse prin acordurile, avizele şi autorizaţiile de mediu şi de gospodărire a apelor;
f) întreţinerea şi menţinerea în stare de permanentă funcţionare a sistemelor de alimentare cu apă şi de canalizare;
g) contorizarea cantităţilor de apă produse, distribuite şi respectiv facturate;
h) creşterea eficienţei şi a randamentului sistemelor în scopul reducerii tarifelor, prin eliminarea pierderilor în sistem, reducerea costurilor de producţie, a consumurilor specifice de materii prime, combustibili şi energie electrică şi prin reproiectarea, reutilarea şi retehnologizarea acestora;
i) limitarea cantităţilor de apă potabilă distribuită prin reţelele de alimentare cu apă, utilizată în procesele industriale, şi diminuarea consumurilor specifice prin recircularea, refolosirea şi reutilizarea acesteia.
j) refacerea locului unde a intervenit pentru reparaţii sau execuţia unei lucrări noi, la un nivel calitativ corespunzător, în termen de maximum 30 zile calendaristice de la terminarea lucrării, ţinând cont de condiţiile meteorologice care nu trebuie să afecteze calitatea acesteia. Imediat după remedierea unei avarii care a afectat pavajul în zona de intervenţie, operatorul va lua toate măsurile pentru asigurarea unor pavaje provizorii, care să asigure reluarea circulaţiei pe porţiunile afectate, iar aducerea pavajului la forma şi calitatea iniţială se va finaliza în aceleaşi condiţii. Pe toată perioada desfăşurării intervenţiilor şi până la finalizarea pavajului definitiv, operatorul va asigura semnalizarea corespunzătoare atât din punct de vedere al execuţiei, cât şi din punct de vedere al siguranţei circulaţiei. 
(9) Pe toată durata existenţei sistemelor de alimentare cu apă  pentru executarea lucrărilor necesare întreţinerii şi exploatării sistemelor respective, operatorul are drept de servitute asupra proprietăţilor afectate de sistemul de alimentare cu apă şi de canalizare, realizându-se cu titlu gratuit pe toată durata existenţei acestuia.
(10) Dacă cu ocazia intervenţiilor pentru retehnologizări, reparaţii, revizii, avarii se produc pagube proprietarilor din vecinătatea sistemelor de alimentare cu apă , operatorii au obligaţia să le plătească acestora despăgubiri, în condiţiile legii. Proprietarul terenului afectat de exercitarea dreptului de servitute va fi despăgubit pentru prejudiciile cauzate. Cuantumul despăgubirii se stabileşte prin acordul părţilor sau, în cazul în care părţile nu se înţeleg, prin hotărâre judecătorească.
(11) Operatorul au obligaţia să ţină evidenţe distincte pentru fiecare activitate, având contabilitate separată pentru fiecare tip de serviciu şi/sau localitate de operare în parte.
[bookmark: A226]
ART. 55 – Obligațiile operatorului
(1) Operatorul are următoarele obligaţii:
a) să respecte angajamentele asumate prin contractele de furnizare/prestare a serviciilor de apă şi de canalizare încheiete cu utilizatorii serviciului;
b) să respecte prevederile prezentului regulament, precum și reglementările legale în vigoare;
c) să ia măsurile necesare pentru remedierea operativă a defecţiunilor apărute la instalaţiile sale, precum şi de înlăturare a consecinţelor şi pagubelor rezultate;
d) să presteze serviciul de alimentare cu apă  la toţi utilizatorii cu care a încheiat contracte de furnizare/prestare şi utilizare a serviciilor;
e) să servească toţi utilizatorii din aria de acoperire pentru care a fost licenţiat;
f) să respecte indicatorii de performanţă aprobaţi de autoritatea administraţiei publice locale;
g) să furnizeze date despre prestarea serviciului autorităţii administraţiei publice locale, precum şi A.N.R.S.C., conform programelor stabilite de acestea;
h) să aplice metode performante de management care să conducă la reducerea costurilor de operare;
i) să furnizeze apă potabilă la parametrii de potabilitate impuşi de actele normative în vigoare, cu asigurarea valorilor debitelor şi a presiunii de serviciu, indiferent de poziţia utilizatorului în schema de funcţionare;
j) să întreţină şi să verifice funcţionarea contoarelor de măsurare a cantităţilor de apă, în conformitate cu prescripţiile metrologice şi să utilizeze pentru sigilare numai sigilii cu serie unică de identificare pentru a preveni sigilarea neautorizată;
l) să emită factura pentru furnizarea/prestarea serviciului de alimentare cu apă cel mai târziu până la data de 15 a lunii următoare celei în care prestaţia a fost efectuată;
m) să factureze cantităţile de apă furnizate la valorile măsurate prin intermediul contoarelor, aducând la cunoştinţa utilizatorului modificările de tarif;
n) să înregistreze toate reclamaţiile şi sesizările utilizatorilor, să le verifice şi să ia măsurile ce se impun, pentru rezolvarea acestora. La sesizările utilizatorilor operatorul va răspunde în scris, în termen de maximum 30 de zile calendaristice de la înregistrarea acestora;
o) să permită accesul la informațiile de interes public privind serviciul de alimentare cu apă ;
p) alte obigații prevăzute prin contractul de furnizare.
(2) Operatorul de servicii din sistemul de alimentare cu apă  nu răspunde pentru neîndeplinirea serviciului, în cazurile de forţă majoră, precum şi în următoarele cazuri:
a) ca urmare a lucrărilor de întreţinere, reparaţii, modernizări, extinderi, devieri, branşări noi, schimbări de contoare, dacă operatorul a anunţat utilizatorii despre eventualitatea opririi furnizării apei, specificând data şi intervalul de timp în care aceasta va fi oprită. Anunţul de oprire a furnizării apei, prin mass-media şi/sau afişare la utilizatori, după caz, în funcţie de numărul de utilizatori afectaţi trebuie făcut înainte, cu un număr de ore stabilit prin contract;
b) în cazul ploilor torenţiale care duc la depăşirea capacităţii proiectate de preluare la canalizare a debitelor, situaţie în care operatorul va face dovada depăşirii capacităţii.
[bookmark: A228]
ART. 56 – Drepturile operatorului
Operatorul are următoarele drepturi:
a)să inițieze modificarea sau completarea contrctului de furnizare/prestare a serviciilor sau a anexelor acestuia ori de câte ori apar elemente noi, în baza normelor legale și să asigure echilibrul contractual pe durata contractului de prestări servicii;
b) să factureze și să încaseze contravaloarea servviciilor furnizate/prestate și a penalităților, fără a fi șinut să facă proba comunicării documentelor de plată către utilizator, obligația de plată succesivă a prestațiilor fiind convenită prin contract;
c) să oprească temporar furnizarea apei fără înştiinţarea prealabilă a utilizatorilor şi fără să îşi asume răspunderea faţă de aceştia, în cazul unor avarii grave a căror remediere nu suferă amânare, care pot produce pagube importante, accidente sau explozii, defecţiuni ale instalaţiilor interioare ale utilizatorului sau care afectează buna funcţionare a sistemului de alimentare cu apă şi/sau de canalizare. În astfel de cazuri, operatorul are obligaţia de a anunţa utilizatorii imediat de situaţia apărută prin toate mijloacele ce le are la dispoziţie;
d) să restricţioneze alimentarea cu apă a tuturor utilizatorilor, pe o anumită perioadă, cu înştiinţarea prealabilă, în cazul în care apar restricţionări justificate la sursa de apă sau la racordarea şi punerea în funcţiune a unor noi capacităţi din cadrul sistemului de alimentare cu apă sau de canalizare ori a unor lucrări de întreţinere planificate. Aceste restricţionări se pot face cu aprobarea autorităţilor administraţiei publice locale, cu excepţia cazurilor de forţă majoră;
[bookmark: A229]d) să întrerupă sau să sisteze furnizarea/prestarea serviciului de alimentare cu apă, în condiţiile legii, cu notificare prealabilă, la utilizatorii care nu şi-au achitat facturile pe o perioadă mai mare de 30 de zile calendaristice de la data expirării termenului de plată a facturii sau care nu respectă clauzele contractuale. Aceleaşi măsuri, inclusiv desfiinţarea branşamentelor/racordurilor, se pot lua faţă de utilizatorii clandestini, dacă aceştia nu au îndeplinit condiţiile impuse de operatori pentru intrarea în legalitate.
e) să solicite ajustarea periodică a prețurilor și tarifelor, în raport cu modificările intervenite în costuri și modificarea prețurilor și tarifelor în condițiile legii, dacă a intervenit o schimbare semnificativă a echilibrului contractual sau în structura costurilor;
f) să monteze în instalații orice tip de aparat de măsură a consumurilor agrementat de legislația în vigoare;
g) să aibă acces la instalațiile de utilizare aflate în folosința sa., de pe proprietatea utilizatorului, pentru verificarea respectării prevederilor contractuale, a funcționării, integrității sau pentru debranșare, în caz de nepltă sau pericol de avarie a acestora, precum și la contor, dacă se află pe proprietatea utilizatorului, în vederea citirii, verificării metrologice sau a integrității acestuia;
h) să verifice și să constate starea instalațiilor interioare a utilizatorului serviciului de alimentare apă și de canalizare, care treburie să corespundă prescripțiilor tehnice;
i) să întrerupă sau să sisteze furnizarea/prestarea serviciului de alimentare apă , inclusiv desființeze branșamente/racorduri clandestine sau neconforme, fără notificare prealabilă, în cazul în care cei care le-au realizat nu îndeplinesc condițiile impuse de operator pentru intrarea în legalitate și nu achită prejudiciul calculat;
j) să recupereze prejudiciile cauzate și să sesizeze autoritățile competente, în cazuri de consum fraudulor sau distrugeri ori degadări ale componentelor  sistemului public de alimentare apă și de canalizare;
k) să sisteze furnizarea serviciului de alimentare apă  în următoarele situații:
- la solicitarea utilizatorului (în cazul în care nu ami dorește furnizarea serviciului, imobil în litigiu, nelocuit temporar, etc.)
- în cazul în care utilizatorul solicită întreruperea serviciilor prestate pe o perioadă mai mare de 90 de zile:
- în cazul imobilelor nelocuite, părăsite, unde nu se cunoaște proprietarul sau nu au fost comunicate datele de contact, ori acestea nu sunt valabile;
l) să sesizeze autoritățile competente și să formuleze plângere penelă în cazul furtului de capace, ce reprezintă infracțiune contra patrimoniului și totodată un pericol pentru siguranța traficului și a persoanelor pe drumurile publice;
m) alte drepturi prevăzute în contractul de prestare/furnizare sau în legislația incidentă în vigoare.
ART. 57 – Obligațiile utilizatorului
(1) Utilizatorul are următoarele obligații:
a) să respecte clauzele contractului de furnizare/prestare încheiat cu operatorul serviciului de alimentare cu apă , prevederile prezentului regulament și normele de exploatare și funcționare a sistemului de alimentare cu apă și de canalizare prevăzute în legislația în vigoare;
b) să prezinte toate datele necesare emiterii acordului de preluarea apelor uzate și acordului de furnizare apă;
c) să asigure folosirea eficientă şi raţională a apei preluate din reţeaua de alimentare cu apă, prin încadrarea în normele de consum pe persoană, unitatea de produs sau puncte de folosinţă, conform debitelor prevăzute în standardele în vigoare;
d) să utilizeze apa numai pentru folosinţele prevăzute în contractul de furnizare a serviciilor. În cazul în care utilizatorul doreşte să extindă instalaţiile sau utilizarea în alte scopuri decât cele pentru care s-a încheiat contractul va înştiinţa/notifica operatorul/furnizorul despre aceasta. Dacă noile condiţii impun, se vor modifica clauzele contractuale;
e) să menţină curăţenia şi să întreţină în stare corespunzătoare căminul de apometru/contor, dacă se află amplasat pe proprietatea sa, precum și integritatea contorului de apă (furt, șoc termic sau mecanic, etc.), inclusiv a sigiliilor și să ia măsuri pentru prevenirea inundării subsolurilor, prin montarea de clapete de reținere pe coloanele de scurgere din subsol;
f) să anunţe imediat după constatare operatorul despre apariţia oricărei deteriorări apărute la căminul de apometru, care îl deserveşte;
g) să permită citirea contorului, dacă acesta este amplasat pe proprietatea sa;
h) să nu utilizeze instalaţiile interioare în alte scopuri decât cele prevăzute în contract;
i) să execute lucrările de întreţinere şi reparaţii care îi revin, conform reglementărilor legale, la instalaţiile interioare de apă pe care le are în folosinţă, pentru a nu se produce pierderi de apă, sau, în cazul în care, prin funcţionarea lor necorespunzătoare, creează un pericol pentru sănătatea publică. Obligaţia se extinde şi la staţiile de hidrofoare, rezervoare, staţii de pompare interioare etc., care se află în proprietatea utilizatorului;
j) să achite contravaloarea serviciilor furnizate/prestate de operator și penalitățile de întârziere ori cele calculate pentru depășiri ale concentrațiilor maxime admisibile pentru apa uzată evacuată în rețeaua de canalizare în termen de 15 zile de la emiterea facturii. Pentru aceasta se va preocupa pentru obținerea unui duplicat de pe factură atunci când aceasta nu ajunge la adresa de corespondență/e-mail indicată în contract;
k) să se prezinte la sediul operatorului în cazul ăn care, din motive neimputabile acestuia, nu a intrat în posesia facturii, situație în care termenul de plată rămâne cel stabilit de legislația în vigoare;
l) să permită accesul reprezentanților operatorului pe proprietatea sa pentru a controla instalațiile de utilizare, a verifica interconectarea sistemelor de apă potabilă cu cele din alte surse și a racordării la sistemul de canalizare, a sista alimentarea cu apă prin debranșare de la rețelele publice de distribuție în cazul nerespectării clauzelor contractuale, a citi, a înlocui sau monta contoare de apă, a identifica lucrările cladestine de ocolire a cotorului și pentru a verifica integritatea contorului de apă, a modulului electronic, a sigiliilor, etc.;
m) să nu practice o îmbinare sau orice accesare pe branșament, amonte de punctul de delimitare și să nu execute lucrări clandestine de ocolire a contorului;
n) să transmită, conform contractului de furnizare/prestare încheiat cu operatorul, indexul lunar al contorului de apă, înainte cu minim 5-10 zile de perioada de faturare, precum și starea tehnică a contorului la data citirii acestuia;
o) să informeze operatorul despre orice modificare a datelor din contractul de furnizare, lipsa acestei comunicări angajând răspunderea materială a utilizatorului pentru eventualele prejudicii suferite de operator, ca urmare a neexecutării culpabile a obligației de informare și să anunțe cu 15 zile înainte, mutarea din imobil, solicitând, după caz, fie rezilierea contractului și demontarea contorului, fie schimbarea titularului de contract, când se va prezenta însoțit de acesta, în caz contrar fiind obligat să achite contravaloare serviciilor furnizate/prestate la imobil;
p) să achite operatorului cheltuielile legate de verificare, montare și demontare a contorului de branșament, atunci când a solicitat verificarea indicațiilor contorului de către operator, iar controlul corespunde, fapt atestat prin buletinul de verificare metrologică, fiind declarat admis;
o) să nu construiască și să nu amplaseze obiective în zona de protecție sanitară sau care nu respectă distanțele de siguranță față de construcțiilor și instalațiilor operatorului, iar pe cele construite ilegal să le desființeze;
[bookmark: A230] (2) Nerespectarea de către utilizator a prevederilor contractului de furnizare/prestare a a serviciului de alimentare cu apă e sau ale prezentului regulament atrage după sine plata unor penalități sau despăgubiri pentru prejudiciul creat operatorului, iar în unele cazuri sistarea serviciului prestat.
ART. 58 – Drepturile utilizatorului
Utilizatorul are următoarele drepturi:
a) să beneficieze liber și nediscriminatoriu de de serviciul de alimentare cu apă în condițiile stabilite în contract, regulamentul serviciului de alimentare cu apă și programele de reabilitare, extindere și modernizare ale sistemelor de alimentare cu apă  ;
b) să primească răspuns în maximum 30 de zile calendaristice la sesizările adresate operatorului cu privire la neîndeplinirea unor condiţii contractuale;
c) să conteste facturile când constată încălcarea prevederilor contractuale;
d) să fie anunţat cu cel puţin 24 de ore înainte despre opririle programate sau restricţionările în furnizarea/prestarea serviciului;
e) să fie despăgubit în cazurile încălcării de către operator a clauzelor contractuale care prevăd şi cuantifică valorile despăgubirilor în funcţie de prejudiciul cauzat;
f) să fie informat despre modul de funcţionare a serviciilor de apă şi de canalizare, despre deciziile luate de autorităţile administraţiei publice locale, A.N.R.S.C. şi de operator privind asigurarea acestor servicii;
g) să branșeze/racordeze, în condițiile legii și numai cu acordul operatorului alți consumatori pentru alimentarea cu apă;
h) să solicite operatorului remedierea defecțiunilor și a deranjamentelor survenite la instalațiile de distribuție sau la branșament, bunuri aflate în exploatarea operatorului;
i) să aibă acces la informațiile de interes public privind serviciul de alimentare cu apă ;
j) să sesizeze autoritatea administrației publice locale orice deficiență constatată în furnizarea/prestarea serviciul de alimentare și să facă propuneri;
k) să renunțe , în condițiile legii și ale prezentului regulament, la serviciile contractate;
l) să solicie verificarea contoarelor instalate pe branșamentul propriu, defecte sau suspecte de înregistrări eronate;  
m) să solicite în scris operatorului sistarea serviciul de alimentare cu apă pe o perioadă determinată pentru motive întemeiate. Reluarea furnizării serviciul de alimentare cu apă se va face după achitarea cheltuielilor de sistare și reluare a serviciul de alimentare cu apă  și regularizarea serviciilor prestate;
[bookmark: CVIII]o) alte drepturi prevăzute în contractul de furnizare/prestare sau de legislația în vigoare.

[bookmark: A231]CAP. IX. - INDICATORI DE PERFORMANŢĂ ŞI CALITATE
ART. 59
(1) Indicatorii de performanţă stabilesc condiţiile ce trebuie respectate de operatori în asigurarea serviciului de alimentare cu apă .
(2) Indicatorii de performanţă asigură condiţiile pe care trebuie să le îndeplinească serviciile de apă , avându-se în vedere:
a) continuitatea din punct de vedere cantitativ şi calitativ;
b) adaptarea permanentă la cerinţele utilizatorilor;
c) excluderea oricărei discriminări privind accesul la serviciile de apă şi de canalizare;
d) respectarea reglementărilor specifice din domeniul gospodăririi apelor şi protecţiei mediului.
  (3) Indicatorii de performanţă pentru serviciul de apă  sunt specifici pentru următoarele activităţi:
a) branşarea/racordarea utilizatorilor la reţeaua de alimentare cu apă;
b) contractarea serviciilor de apă ;
c) măsurarea, facturarea şi încasarea contravalorii serviciilor efectuate;
d) îndeplinirea prevederilor din contract cu privire la calitatea serviciilor efectuate;
e) menţinerea unor relaţii echitabile între furnizor şi utilizator prin rezolvarea operativă şi obiectivă a problemelor, cu respectarea drepturilor şi obligaţiilor care revin fiecărei părţi;
f) soluţionarea reclamaţiilor utilizatorilor referitoare la serviciile de apă 
g) prestarea de servicii conexe serviciului de furnizare (informare, consultanţă etc.).

  (4) În vederea urmăririi respectării indicatorilor de performanţă operatorul trebuie să asigure:

  a) gestiunea serviciilor de apă , conform hotărârii de delegare de gestiune; 
b) evidenţa utilizatorilor;
c) înregistrarea activităţilor privind citirea echipamentelor de măsurare, facturarea şi încasarea contravalorii serviciilor efectuate;
d) înregistrarea reclamaţiilor şi sesizărilor utilizatorilor şi soluţionarea acestora;
e) accesul neîngrădit al autorităţilor administraţiei publice centrale şi locale, în conformitate cu competenţele şi atribuţiile legale ce le revin, la informaţiile necesare pentru stabilirea:
1. modului de respectare şi de îndeplinire a obligaţiilor contractuale asumate;
2. calităţii şi eficienţei serviciilor furnizate/prestate la nivelul indicatorilor de performanţă stabiliţi;
3. modului de administrare, exploatare, conservare şi menţinere în funcţiune, dezvoltare şi/sau modernizare a sistemelor de alimentare cu apă şi de canalizare încredinţată prin contractul de delegare a gestiunii;
4. modului de formare şi stabilire a tarifelor pentru serviciile de apă;
5. stadiului de realizare a investiţiilor;
[bookmark: CIX]6. respectării parametrilor ceruţi prin prescripţiile tehnice şi normele metrologice.
  (5) Indicatorii de performanţă minimali, generali şi garantaţi pentru serviciile de alimentare cu apă sunt stabiliţi în anexa nr. 1 la prezentul regulament.

[bookmark: A235]CAP. X - CONTRACTUL DE FURNIZARE/PRESTARE ŞI UTILIZARE A SERVICIILOR DE APĂ 

ART. 60  - Încheierea contractelor
(1)Furnizarea/prestarea serviciului de alimentare cu apă se va realiza numai pe bază de contract de furnizare/prestare încheiat între operator și utilizator și care se modifică de drept potrivit reglementărilor legale în vigoare.
(2) Contractarea furnizării şi prestarea serviciilor de alimentare cu apă se vor realiza astfel:
a) în cazul în care utilizatorii au branşamente proprii de apă/separări tehnice, ce se află în administrarea operatorului sau urmează a fi preluate în administrare de către acesta, prin contracte încheiate între operator şi utilizatori;
b) în cazul în care furnizarea apei potabile se face prin cişmele stradale către persoanele fizice care nu au branşament, prin contracte încheiate cu toţi cei care beneficiază de acest serviciu. Arondarea utilizatorilor se va stabili de către operator împreună cu autorităţile administraţiei publice locale;
c) în cazul utilizării apei de la hidranţii stradali de către operatorul serviciului de salubrizare sau cel al domeniului public, pe bază de contract între operatorii acestor servicii şi operatorul serviciului de alimentare cu apă;
[bookmark: REF3][bookmark: A236]d) pentru consumurile de apă utilizate de pompieri pentru instruire şi stingerea incendiilor, pe bază de contract încheiat cu autorităţile administraţiei publice locale, în conformitate cu art. 40 din Legea nr. 121/1996 privind organizarea şi funcţionarea Corpului Pompierilor Militari.
e) pentru preluarea apelor pluviale de pe domeniul public al localității pe bază de contract încheiat cu administrația publică locală pe o perioadă nedeterminată.
(3) Modelul contractului de furnizare/presatare a serviciului de alimentare cu apă  ce va fi utilizat de operator în relația cu toți utilizatorii va fi aprobat prin hotărârea Consiliului Local al comunei Păulești. 
ART. 61 – Prevederile contracuale
(1) Condiţiile privind calitatea serviciilor asigurate de operator privind continuitatea, presiunea de utilizare şi debitul furnizat.
(2) La încheierea contractelor se vor respecta prevederile Contractului-cadru de furnizare/prestare a serviciului public de alimentare cu apă  prin hotărârea autorității administrației publice locale.
(3) Utilizatorii au obligația de a respecta clauzele contractului de furnizare/prestare a serviciului de alimentare cu apă .
(4) Neachitarea facturii în termen de 30 de zile de la data scadenţei atrage după sine penalităţi de întârziere, după cum urmează:
a) penalităţile sunt egale cu nivelul dobânzii datorate pentru neplata la termen a obligaţiilor bugetare, stabilite conform reglementărilor legale în vigoare;
b) penalităţile se datorează începând cu prima zi după data scadenţei;
c) valoarea totală a penalităţilor nu poate depăşi cuantumul debitului şi se constituie venit al operatorului;
d) penalitatea este datorată ca urmare a emiterii facturii către utilizator și neachitării acesteia în termenul de plată. Lipsa comunicării facturii către utilizator nu îl exonerează pe acesta de obligația plății contravalorii consumului de apă și/sau a preluării apelor uzate și a penalităților de întârziere.
(5) Factura pentru serviciului de alimentare cu apă constituie titlu executoriu.
(6) Nicio reducere a cantității de apă facturată/înregistrată nu poate fi solicitată sub motivul pierderilor de apă din instalația interioară a utilizatorului, deoarece acesta este singurul responsabil de instalațiile sale interioare.
(7) Facturarea se va efectua lunar, în baza indexului inregistrat de contor/comunicat de utilizator în perioada alocată în acest sens. Pe site-ul operatorului, prin e-mail sau la numărul de telefon înscris pe factură. Citirea de regularizare se va efectua de către angajații operatorului cu o periodicitate de maxim trei luni, utilizatorul având obligația de a permite accesul la contorul de branșament. În lunile cuprinse între citirile de regularizare, dacă utilizatorul nu comunică indexul apometrului, se va proceda la facturarea unui consum estimat, reprezentând media consumului pe ultimele 12 luni. În cazul în carenu se poate estima consumul, facturarea se va efectua în sistem paușal, coform prevederilor legale. Prin necomunicarea lunară a indexului, utilizatorul își asumă facturarea estimată/în sistem paușal a consumului, iar în cazul în care se constată că indexul estimat/paușal este mai mare decât cel înregistrat de contor, are obligația de a achita factura, urmând a nu se emite facturi până la echivalarea indecșilor, dacă nu se solicită în scris stornarea facturii estimate.
(8) Utilizatorul are obligația de a permite accesul liber și necondiționat al reprezentantului operatorului care efectuează citirea contorului.
(9) Operatorul are dreptul să sisteze furnizarea/presatarea serviciului de alimentare cu apă acelor utilizatori care nu își achită contravaloarea serviciilor prestate în cel mult 45 de zile calendaristice calculate de la data emiterii facturii, sau pentru neîndeplinirea altor obligații prevăzute în prezentul regulament sau contractul de  furnizare/presatare a serviciilor, prin debranșarea de la rețeaua publică de distribuție a apei ( prin demontarea contorului, închiderea vanei de concesie sau demontarea unei părți din branșament) ori de la rețeaua publică de canalizare, și să solicite recuperarea debitelor, în conformitate cu legislația în vigoare.
(10) Măsura debranșării de la rețeaua publică se poate lua numai în urma unei notificări prealabile adresată utilizatorului și se poate aplica după 5 zile lucrătoare de la data primirii acesteia, dacă obligațiile nu au fost îndeplinite. Procedura de notificare se consideră îndeplinită și în cazul unui eventual refuz de primire a cestuia din partea utilizatorului.
(11) Reluarea furnizării/presatării serviciului de alimentare cu apă  către utilizator se face în termen de maxim 5 zile lucrătoare, după achitarea sumelor facturate de operator, sau, în cazuri justificate, după aprobarea unui angajament de plată. Operatorul are dreptul să refuze reluarea furnizării serviciului, la cererea unui nou utilizator, în cazul în care pe branșamentul imobilului există debite restante.
(12) Contractul dintre operator și utilizator poate înceta în următoarele cazuri:
- prin acordul scris al părților;
- prin denunțarea unilaterală a contrctului de către utilizator, sau cu preaviz de 30 de zile lucrătoare, după achitarea taxei și debitelor către operator;
- prin denunțarea unilaterală de către operator, atunci când utilizatorul nu își respectă obligațiile asumate prin prezentul regulament sau prin contract ori atunci cînd, ulterior încheierii contractului, se constată că documentația ce a stat la baza încheierii contractului nu corespinde legalității și realității din culpa utilizatorului.

[bookmark: CX]CAP. XI. - REALIZAREA SERVICIULUI DUPĂ PRODUCEREA UNUI CUTREMUR
SECŢIUNEA 
[bookmark: A238]1. Serviciul de alimentare cu apă 
ART. 62 - Măsuri prealabile 
(1)Pentru reducerea efectelor negative asupra populaţiei, animalelor şi mediului, operatorul împreună cu autoritatea publică locală are obligaţia să asigure informarea şi instruirea prealabilă a populaţiei prin afişe asupra modului de comportare în situaţii de calamităţi naturale.
(2) Operatorul de apă trebuie să asigure:
a) 1-2 l/om/zi pentru minimum 3-4 zile, apă potabilă din sursa protejată echipată cu un sistem local de filtrare - sistem de filtrare cu cartuş filtrant din CAG etc.;
b) apa pentru combaterea incendiului din alte surse decât sursa de apă potabilă;
c) punerea în funcţiune a resurselor proprii de alimentare pentru spitale şi alte unităţi cu risc mare;
d) surse de rezervă pentru alimentarea cu energie electrică a utilajelor;
[bookmark: A240]e) una sau mai multe surse de apă pentru incendiu (lacuri de agrement, râuri în zone accesibile, ştranduri etc.).
ART. 63 – Măsuri după cutremur
(1)După încetarea mişcării seismice operatorul trebuie să verifice:
a) starea reţelei de distribuţie;
b) starea de etanşeitate a rezervorului;
c) integritatea aducţiunii;
[bookmark: A241]d) integritatea surselor de alimentare cu energie electrică.
(2) Operatorul va acţiona suplimentar, realizând următoarele acţiuni:
a) verificarea şi utilizarea reţelei de alimentare cu apă;
b) verificarea în teren şi depistarea deteriorărilor reţelei, iar în cazul constatării unor pierderi majore, izolarea la rezervorul de acumulare pentru a păstra cât mai multă apă înmagazinată;
c) solicitarea, avizul comandamentului pompierilor pentru ca apa din rezerva de combatere a incendiului (rezerva protejată) să fie folosită pentru asigurarea apei de băut, după stingerea incendiilor;
d) închiderea şi izolarea tronsoanelor din reţea, fără defecţiuni, şi toate branşamentele utilizatorilor, cu excepţia celor cu risc mare;
e) verificarea modului de funcţionare al hidranţilor şi trecerea la echiparea celor în stare de funcţionare pentru furnizarea de apă în mod individual pentru populaţie, asigurând sau solicitând organelor abilitate paza acestora;
f) trecerea la aplicarea planurilor stabilite pentru alimentarea cu apă din alte surse a utilizatorilor cu risc mare de explozie, incendiu etc.;
g) punerea în funcţiune a legăturilor de rezervă ce ocolesc rezervorul, în cazul în care acesta a fost afectat şi nu poate păstra apa;
h) realizarea alimentării cu energie electrică a pompelor din sursele de rezervă, inclusiv din grupurile generatoare mobile din dotare;
i) stabilirea soluţiei de alimentare cu apă în cazul în care aducţiunea este deteriorată prin:
- utilizarea unităţii locale de tratare a apei, stabilită dinainte, instalată pe un amplasament situat pe locuri înalte şi sigure;
- transportul apei cu cisterne dezinfectate şi distribuirea în locurile prestabilite, către populaţie;
- transportul apei de la sursele proprii, în condiţii adecvate, dacă sursa de apă poate asigura cantitatea necesară, dar sistemul de transport este deteriorat;
j) utilizarea altei surse de apă dacă lucrările hidrotehnice de la captare sunt afectate total sau, în cazul în care lucrările sunt afectate parţial, asigurarea punerii în funcţiune cât mai urgent a părţii active, mai ales dacă sistemul funcţionează gravitaţional;
k) realizarea de lucrări provizorii, la suprafaţă, de legare a tronsoanelor rămase întregi în cazul unor avarii locale pe aducţiune, reţea etc., utilizând materiale rezistente şi cu îmbinări rapide. Lucrările provizorii vor fi supravegheate, iar apa dezinfectată adecvat;
l) trecerea, din momentul în care sistemul poate funcţiona cel puţin parţial, la refacerea sistematică a acestuia, în ordinea importanţei, astfel încât să se asigure debitele minime de funcţionare. Ordinea de importanţă poate fi stabilită prin analiza riscului de nefuncţionare a fiecărui obiect component al lucrării.
(3) În cazul calamităţilor naturale trebuie acţionat rapid şi eficient, asigurându-se:
a) realizarea planului de acţiune, însuşit de personal prin simulări anterioare producerii calamităţii;
[bookmark: A243]b) asigurarea cadrului organizatoric, astfel încât personalul să lucreze independent, legătura între echipe şi factorii de decizie realizându-se cu mijloace adecvate de comunicaţie, care să fie independente de reţeaua de telefonie mobilă sau fixă.
(4) După încheierea operaţiunilor de remediere, toate instalaţiile vor fi dezinfectate în mod sistematic. Când apa devine potabilă populaţia va fi înştiinţată că poate utiliza această apă în mod normal. Se va face o inspecţie generală a reţelei pentru detectarea şi remedierea locurilor pe unde se pierde apă.

[bookmark: CXI]  CAP. XII. -  REALIZAREA SERVICIULUI DUPĂ PRODUCEREA UNEI INUNDAŢII
[bookmark: A247]
  SECŢIUNEA 1. Serviciul de alimentare cu apă
ART. 64 – Măsuri în caz de inundații, pentru serviciul de alimentare cu apă
(1) În cazul inundaţiilor se vor lua măsurile prevăzute în planul aprobat de inspectoratul pentru situaţii de urgenţă.
(2) În cazul în care staţia de pompare ce asigură presiunea totală în reţea este scoasă din funcţiune (voit sau accidental) se va asigura o pompare independentă de pe un amplasament neinundabil cu motopompe pregătite din timp.
(3) Dacă localitatea este parţial inundată, se va recurge la următoarele măsuri:
a) dezinfectarea suplimentară a apei, conform recomandărilor organelor sanitare, conform planurilor pentru situaţii de urgenţă;
b) atenţionarea locuitorilor cu branşamente în zona inundată asupra unor măsuri suplimentare legate de consumul apei;
c) oprirea staţiilor de pompare aflate în zona inundată;
d) distribuirea de apă îmbuteliată locuitorilor afectaţi.
(4) Dacă sursele de alimentare cu energie sunt afectate se va aplica soluţia alimentare cu energie electrică de la o sursă de rezervă.
(5) După trecerea evenimentului se va proceda la o spălare şi dezinfectare totală a sistemului, obţinându-se un aviz al organelor sanitare.

[bookmark: CXII]  CAP. XIII. - REALIZAREA SERVICIULUI ÎN CAZ DE FURTUNĂ ŞI/SAU VISCOL PUTERNIC
[bookmark: A256]
  SECŢIUNEA 1. Serviciul de alimentare cu apă
ART. 65 – Măsuri în caz de furtună și/sau viscol puternic pentru serviciul de alimentare cu apă
(1) În cazul apariţiei furtunii şi/sau a viscolului operatorul:
a) va verifica în primă urgenţă sistemul de alimentare cu energie, punându-se în funcţiune, dacă este cazul, sistemul de rezervă sau vor fi realizate legături provizorii, pentru acţionarea cu prioritate a pompelor;
b) va verifica starea ventilaţiilor la rezervoare, realizându-se o verificare a calităţii apei şi o dezinfectare suplimentară, dacă aceasta prezintă nereguli, iar utilizatorii vor fi avertizaţi asupra modului în care să se consume apa;
c) va asigura personalului de exploatare care îşi are locul de muncă în zone izolate alimentarea cu hrană, sistem de încălzire şi echipament de protecţie corespunzător;
d) va verifica starea stocurilor de reactivi, acestea fiind refăcute periodic, conform normelor.
(2) După trecerea furtunii, va fi refăcut accesul pe căile de comunicaţie şi vor fi refăcute lucrările afectate.
[bookmark: CXIII]
CAP.XIV. – RĂSPUNDERI ȘI SANCȚIUNI

ART. 66 – Dispoziții generale
(1)Încălcarea prevederilor prezentului regulament atrage răspunderea contractuală/civilă/contavențională sau penală, după caz pentru persoanele fizice sau juridice ce se vor găsi vinovate.
(2) Sancțiunile contravenționale sunt principale și complementare.
(3) Sancțiunile principale sunt cele prevăzute la art.100^1, art.116 și la art.117, alin.(10 și (2).
(4) sancțiunile complementare sunt cele prevăzute la art.18.
(5) Contravenția se constată prin proces-verbal încheiat de persoanele împuternicite de ministerul mediului, apelor și pădurilor, de ministerul dezvoltării regionale și administrației publice, de președintele A.N.R.S.C., de primar conform competențelor ce le sunt date prin lege sau prezentul regulament denumite în mod generic agenți constatatori.
(6) Agenții constatatori împuterniciți de primar au competența de a constata contravențiile asupra sistemului de alimentare cu apă şi de canalizare și a bunurilor din domeniul public al UAT.
(7) Procesul-verbal va curinde în mod obligatoriu: 
- data și locul unde este încheiat;
- numele, prenumele,calitatea și instituția din care face parte agentul contatator;
- datele personale din actul de identitate, inclusiv CNP-ul, ocupația, locul de muncă ale contavenientului;
- descrierea faptei contavenționale cu indicarea datei, orei și locului în care a fost săvârșită, precum și arătarea tuturor împrejurărilor ce pot sevi la apreciereagravității faptelor și la eventualele pagube pricinuite;
- posibilitatea de achitate în termen de 48 de ore a jumătate din minimul amenzii prevăzute de lege sau de prezentul regulament, termenul de exercitare a căii de atac și organul la care se depune plângerea.
(8) Contravențiile prevăzute de prezentul regulament le sunt aplicabile dispozițiile O.G. nr.2/2001 privind regimul juridic al contravențiilor.
(9) În vederea constatării contravențiilor prevăzute de prezentul regulament agenții contatatori au acces, dacă se impune, în condițiile legii, în clădiri, încăperi, la instalații și în orice alt loc unde au dreptul să verifice instalațiile de utilizare, precum și să execute măsurători și determinări. Utilizatorii sunt obligați să pună la dispoziție agenților constatatori documentele cu privire la serviciul de utilități publice furnizat/prestat.
(10) Organele de poliție și/sau organele competente sunt obligate să acorde, la cerere, sprijin agenților constatatori.
ART.67 – Infracțiuni în domeniul serviciului de alimentare cu apă 
(1)Constituie infracțiuni în domeniul serviciului de alimentare cu apă și se pedepsește cu închisoare de la 6 luni la 3 ani sau cu amendă de la 50.00 lei la 100.000 lei următoarele fapte:
a) poluarea gravă, în orice mod, a  sistemelor de alimentare cu apă şi de canalizare ale localității;
b) nerespectarea zonelor de protecție a construcțiilor și instalațiilor aferente a  sistemelor de alimentare cu apă şi de canalizare, instituite în conformitate cu normele tehnice și de protecție sanitară în vigoare;
(2) Constituie infracțiuni în domeniul serviciului de alimentare cu apă şi de canalizare și se pedepsește cu închisoare de la 3 luni la 2 ani sau cu amendă de la 30.00 lei la 50.000 lei următoarele fapte:
a) distrugerea, deterioraea și manevrarea neautorizată a grătarelor, vanelor, a altor construcții și instalații hidrotehnice aferente sistemelor de alimentare cu apă şi de canalizare, care afectează siguranța serviciilor, funcționarea normală și integritatea sistemelor de alimentare cu apă şi de canalizare și produc efecte sau prejudicii materiale grave;
b) împiedicarea accesului la construcțiile, instalațiile și echipamentele componenete, prin amplasarea de construcții sau depozitarea de obiecte și materiale pe traseul aducțiunilor, conductelor, canalelor, căminelor, hidranților
(3) Constituie infracțiun în domeniul serviciilor de utilități publice și se pedepsește potrivt Legii nr.286/2009 prinvind Codul penal, cu modificările și completările ulterioare, dacă este săvârșită cu intenție, furtul de apă din sistemul de alimentare cu apă.

ART. 68. Contravenții , altele decât cele prvăzute de Legea nr.51/2006

Constituie contravenții, altele decât cele prevăzute în Legea nr.51/2006, republicată, cu completări ulterioare, și se sancționează cu amendă de la 30.000 lei la 50.000 lei următoarele fapte:
a) furnizarea/prestarea serviciului de alimentare cu apă fără aprobarea autorității administrației publice locale .
b) atribuirea de către autoritatea administrației publice locale a contractului de delegare a gestiunii serviciului de alimentare cu apă , fără respectarea procedurilor de atribuire legale prevăzute la art.30 din Legea nr.51/2006, republicată, cu completări ulterioare;

Constituie contravenții, altele decât cele prevăzute în Legea nr.51/2006, republicată, cu completări ulterioare, și se sancționează cu amendă de la 5.000 lei la 10.000 lei următoarele fapte:
a)refuzul operatorului de a permite utilizatorilor accesul la dispozitivele de măsurare-înregistrare a consumurilor, când acestea sunt montate în instalația aflată în administrarea sa;
b) refuzul utilizatorului de a permite operatorului accesul la dispozitivele de măsurare-înregistrare a consumurilor, în scopul controlului, înregistrării consumurilor, ori executarea lucrărilor de întreținere și reparații;
c) orice intevenție neautorizată a utilizatorului asupra elementelor componente ale sistemului de alimentare cu apă și de canalizare;
d) împiedicarea de către utilizator, în orice mod, a accesului operatorului la căminele de racord, pentru prelevarea de probe de monitorizare a apelor uzate;
e) împiedicarea de către utilizator, în orice mod, a accesului operatorului la instalațiile de preepurar, în scopul efecuării controlului;
f) refuzul operatorului de a încheia , în condițiile legii, contracte de furnizare/prestare a serviciului cu utilizatorii individuali din imobilelel tip condomeniu;
Săvârșirea faptelor stabilite de prezentul regulament, dacă nu au fost comise în altfel de condiții, incât potrivit legii penale să fie infracțiuni, se consideră contravenții, altele decât cele prevăzute în Legea nr.51/2006, republicată, cu completări ulterioare, și Legea nr.241/2006, republicată, și se sancționează cu amendă de la 500 lei la 1.000 lei următoarele fapte:
(1) Contravenții la serviciul de alimentare cu apă:
1.deteriorarea hidranțilorsub orice formă și manevrarea lor de către persoane neatorizate;
2. plantarea de arbori pe traseele conductelor de apă;
3. distrugerea sau deteriorarea marcajelor și inscripțiilor necesare pe clădiri, garduri și alte construcții din apropiere, prin care se indică prezența căminelor de vane și a hidranților de incendiu;
4. aruncarea gunoiului/pământului etc., în anexele rețelelor interioare și exterioare de apă, care împiedică exploatarea și întreținerea acestora;
5. manevrarea armăturilor (vane, hidranți și altele asemenea) din rețeaua publică de alimentare cu apă de către alte persoane decât cele autorizate de operatorul serviciului;
6. amplasarea de instalații subterane pe aceleași trasee cu cele ale conductelor de apă, fără respectarea distanțelor minime prevăzute de STAS 8591/91;
7. deschiderea de șantiere care afectează rețelele de apă, fără încheierea în prealabil cu operatorul a unui protocol de predare-primire și întreținere a rețelelor edilitare din zona afectată și predarea în starea inițială a acestora după executarea lucrărilor;
8. extinderea rețelelor publice de apă, executate prin investiții proprii de către orice persoană fizică sau juridică, fără aprobarea prealabilă a operatorului serviciului de alimentare cu apă;
9. blocarea căminelor rețelei publice de alimentare cu apă, precum și executarea de lucrări pe amplasamentul acestora care pot împiedica întreținerea și exploatarea în condiții normale a rețelei publice de alimentare cu apă; 
10. legarea instalațiilor interioare la rețelele publice fără autorizația prealabilă a operatorului;
11. restabilirea, în orice mod, a legăturilor instalațiilor interioare de apă la rețeaua publică de alimentare cu apă, în cazul în care întreruperea s-a făcut de operator;
12. amplasarea de construcții de orice fel, definitive sau provizorii peste conductele de apă sau în apropierea lor fără respectarea normelor legale;
13. utilizarea apei pentru alte folosințe decât cele prevăzute în contractul de furnizare a serviciului încheiat cu operatorul;
14. neexecutarea de către utilizator a lucrărilor de întreținere și reparații care îi revin conform reglementărilor în vigoare la instalațiile interioare pe care le are în folosință pentru a evita pierderea de apă sau afectarea sănătății publice;
15. executarea de lucrări clandestine de ocolire a contorului de branșament;
16. influențarea în orice mod a indicațiilor contorului de branșament, ori afectarea integrității acestuia și a sigiliului aplicat de operator;
17. necomunicarea de către utilizator a punerii în funcțiune a surselor proprii de alimentare cu apă, în vederea facturării debitelor de apă canalizate;
18. lipsa aparatului de măsură conform prevederilor prezentului regulament pentru măsurarea cantității de apă alimentată din altă sursă;
19. obstrucționarea accesului operatorului la executarea lucrărilor de întreținere, reparare, modernizare a componentelor rețelei publice aflate pe proprietatea privată a utilizatorului;
20. împiedicarea accesului reprezentaților operatorului la căminul de branșament sau la contorul de branșament;
21. împiedicarea accesului reprezentaților operatorului la aparatul de măsură instalat de utilizator pentru măsurarea cantității de apă din altă sursă decât rețeleaua publică de alimentare cu apă.

[bookmark: A261]CAP. XV. - DISPOZIŢII FINALE ŞI TRANZITORII

ART. 69(1) Consiliul Local Păulești a elaborat şi adoptat prezentul regulament propriu al serviciului de alimentare cu apă , în funcţie de particularităţile locale şi de interesele actuale şi de perspectivă ale comunităţii locale, cu respectarea prevederilor regulamentului-cadru, adoptat de A.N.R.S.C.
[bookmark: A264](2) Prevederile prezentului regulament vor fi actualizate în funcţie de modificările de natură tehnică, tehnologică şi legislativă.

